
 讘讗讜砖驻讬讝讗. 砖讗诇讜讛讜 注诇 讗讜砖驻讬讝讜 讗诐 拽讘诇讜 讘住讘专 驻谞讬诐 讬驻讜转 讜讗诪专 诇讗讜 诪讚讛 讟讜讘讛 讛讬讗 讻讚讬 砖诇讗 讬拽驻爪讜 讘讜 讘谞讬 讗讚诐 砖讗讬谞谉 诪讛讜讙谞讬谉 诇讘讗 转诪讬讚 注诇讬讜 讜讬讻诇讜 讗转 诪诪讜谞讜: 讗讙谞讬讘 诇讬讛 讻住讗 讚讻住驻讗. 讻诇讬 砖诇 讗讜砖驻讬讝讜 讛讬讛: 讘讚讬 诪讞讟讬谉 讜爪讬谞讜专讬讜转. 诇拽诪讬讛 诪驻专砖 讘讚讬 诪讞讟讬谉 砖转讜诇讬谉 讘讜 诪讞讟讬谉: 讜爪讬谞讜专讬讜转. 诪讝诇讙讜转 拽讟谞讬诐 砖讟讜讜转 讘讜 讝讛讘: 讗讞转 讗讞转. 讘讚 讗讞转 讜诪讞专讜讝 讗讞讚: 讞讬讬讘 诇讛讻专讬讝. 讚诪谞讬谉 讛讜讬 住讬诪谉: 砖讜讻讬. 注谞驻讬诐 砖诇 讗讬诇谉: 注诇讛 讗讞讚 讘讘讚 讗讞讚. 讘诪住' 住讜讻讛 (讚祝 诪讚:) 讙讘讬 注专讘讛 砖谞砖专讜 诪拽爪转 注诇讬讛 讜谞砖转讬讬专讜 讘讛 砖诇砖讛 注诇讬谉 诇讞讬谉 讜讗讬讻讗 讚讗诪专讬 讗驻讬诇讜 注诇讛 讗讞讚 讘讘讚 讗讞讚 讻砖讬专讛: 讘专讚诇住. 爪讘讜注 讜讬''讗 驻讜讟讬讗''砖 讜讚专讱 诇讛专讜讙 讗讜讜讝讬诐 讜转专谞讙讜诇讬诐: 讜讻诇 诪拽讜诐 砖讛专讘讬诐 讻讜'. 讜讗驻讬诇讜 讚讘专 砖讬砖 讘讜 住讬诪谉: 驻诇讬讙讬 专讘谞谉 注诇讬讛. 讘转专讜讬讬讛讜: 讛诪讜爪讗 诪注讜转. 拽讗 住''讚 爪讘讜专讬 诪注讜转 讚拽转谞讬 诪转谞讬' 讞讬讬讘 诇讛讻专讬讝 讜讛讻讗 讛讜讗讬诇 讜专讘讬诐 诪爪讜讬讬谉 砖诐 讛专讬 讗诇讜 砖诇讜 砖谞转讬讬讗砖讜 讛讘注诇讬诐: 讚讗讝讬诇 讘转专 专讜讘讗. 讻诇讜诪专 砖讛讜诇讱 讘讚讬谉 诪爪讬讗讛 讗讞专 讟注诐 专讘讬诐 诪爪讜讬讬诐 砖诐: 讘专讜讘 讬砖专讗诇. 讚住转诐 讘转讬 讻谞住讬讜转 讬砖专讗诇 讘讛谉: 讘诪驻讜讝专讬诐. 讜专讘谞谉 讛讬讗 讚诪讜讚讜 讘诪驻讜讝专讬谉 讚转谞谉 诪注讜转 诪驻讜讝专讬谉 讛专讬 讗诇讜 砖诇讜: 讻谞住讬讜转. 讗住讬驻转 诪拽讜诐 砖诪转讻谞住讬诐 砖诐 诇讛转讬注抓 讜诇讛讜讜注讚: 讚讬转讘讬 讘讛讜 讻谞注谞讬诐. 砖讛谉 讞讜抓 诇注讬专 讜诪讜砖讬讘讬谉 讘讛 讻谞注谞讬诐 诇砖诪讜专: 诪爪讗 讘讛 讗讘讬讚讛. 诪砖谞讛 讛讬讗 讘住讚专 讟讛专讜转 讘注讬专 砖讬砖专讗诇 讜讻谞注谞讬诐 讚专讬诐 讘讛 讘诪住讻转 诪讻砖讬专讬谉: 讜转驻砖讜讟 诪讬讛讗. 诪拽爪转 诪砖讗诇讜转讬讱 讚诪讜讚讜 专讘谞谉 讘专讜讘 讻谞注谞讬诐 讜驻诇讬讙讬 讘专讜讘 讬砖专讗诇: 讘讟诪讜谉. 讚讻讬讜谉 讚讟诪谞讜 诇讗讜 讗讘讬讚讛 讛讬讗 讛诇讻讱 讘专讜讘 讬砖专讗诇 讬讻专讬讝: 砖讗讬谞讛 注砖讜讬讛 诇驻谞讜转. 专讙讬诇讬诐 讛讬讜 讘注诇讬诐 诇讛谞讬讞讛 讬诪讬诐 专讘讬诐 讜诇讗 诇驻谞讜转讛 诪讬讚: 讜谞诪诇讱 注诇讬讛 诇驻谞讜转讛. 诪讬讚 讜注诇 讻专讞讜 讗讜 讬讟诇谞讜 讗讜 讬讛讗 讛驻拽专 诇讛讻讬 谞拽讟 砖讗讬谞讛 注砖讜讬讛 诇驻谞讜转 讚讗讬 注砖讜讬讛 诇驻谞讜转 讗讘讬讚讛 诪讚注转 讛讬讗 砖讛讬讛 诇讜 诇讞讜砖 砖诪讗 讬驻谞讛: 

 讜诪讜讚讛 专''砖 讘讻诇讬诐 砖砖讘注转谉 讛注讬谉 讻讜'. 诪讚拽讗诪专 讜诪讜讚讛 诪砖诪注 讚诇专讘谞谉 讗驻讬诇讜 诇讗 砖讘注转谉 讛注讬谉 讞讬讬讘 诇讛讻专讬讝 讜讻谉 诪爪讬谞讜 讘专讘讛 讘专 讘专 讞谞讛 讚讗诪专 讘驻''拽 (诇注讬诇 讚祝 讬讟.) 讗讬 讟讘讬注讜转 注讬谞讗 讗讬转 诇讬 讘讙讜讬讛 讜讙讟 诇讗 砖讘注转讜 讛注讬谉 讚诇讗 诪砖讛讛 讗讬谞讬砖 讙讬讟讗 讘讬讚讬讛 讜拽砖讛 讚诇讗 诪爪讬谞讜 讚讗诪专讜 专讘谞谉 讝讛 讘驻讬专讜砖 讜讬''诇 讚诪讚谞拽讟 讘诪转谞讬' 讻专讬讻讜转 讜注讬讙讜诇讬 讚讘讬诇讛 讜诪讞专讜讝讜转 讜讻讻专讜转 讛专讬 讗诇讜 砖诇讜 讜讗诇讜 讚讘专讬诐 讗讬谉 讚专讻谉 诇讛讬讜转 讘讛谉 讟讘讬注讜转 讛注讬谉 诪砖诪注 讚讚讘专讬诐 砖讚专讻谉 诇讛讬讜转 讘讛谉 讟讘讬注讜转 注讬谉 讘讻诇 注谞讬谉 讞讬讬讘 诇讛讻专讬讝 讗驻讬诇讜 诇讗 砖讘注转谉 讛注讬谉 讗讬 诪爪讗 讘诪拽讜诐 讚砖讻讬讞讬 专讘谞谉: 讗讘诇 砖谞讬诐 讞讬讬讘 诇讛讻专讬讝. 讚诪谞讬谉 讛讜讬 住讬诪谉 讜诪转谞讬转讬谉 讚拽转谞讬 诪讞专讜讝讜转 讜讻讻专讜转 讛专讬 讗诇讜 砖诇讜 讗讬 诪讬讬专讬 讚专讱 谞驻讬诇讛 讗转讬 砖驻讬专 讚讗讝 诇讗 讛讬讛 诪谞讬谉 住讬诪谉 砖讗讬谞讜 讬讜讚注 砖谞驻诇讜 讘讘转 讗讞转 讗''谞 诪讬讬专讬 讚专讱 讛讬谞讜讞 讜诇讬讻讗 讗诇讗 诪讞专讜讝讛 讗讞转 讜讻谉 注讬讙讜诇 讜讻讻专 讜讛讗 讚拽讗诪专 诪讞专讜讝讜转 讛讬讬谞讜 诪讞专讜讝讜转 讚注诇诪讗 讜诇拽诪谉 (讚祝 讻讛.) 讙讘讬 爪讘讜专讬 驻讬专讜转 讜讙讘讬 爪讘讜专讬 诪注讜转 讚驻专讬讱 砖''诪 诪谞讬谉 讛讜讬 住讬诪谉 讜诇讗 诪砖谞讬 爪讘讜专讬 讚注诇诪讗 讚讜诪讬讗 讚专讬砖讗 诪讞专讜讝讜转 讜注讬讙讜诇 讜讻讻专讜转 讜讻专讬讻讜转 讛讬讬谞讜 诪砖讜诐 讚诇讗 讛讜讛 诇讬讛 诇诪转谞讬 讗诇讗 诪注讜转 爪讘讜专讜转 讜驻讬专讜转 爪讘讜专讜转 讻讚拽转谞讬 诪注讜转 诪驻讜讝专讜转 讜驻讬专讜转 诪驻讜讝专讜转: 讻讬 拽讗诪专 专''砖 讘专讜讘 讻谞注谞讬诐. 讜讗''转 讗''讻 诪讛 爪专讬讱 讟注诐 诪驻谞讬 砖讛讘注诇讬诐 诪转讬讗砖讬诐 转''诇 讚讬砖 诇转诇讜转 讚诪讻谞注谞讬诐 谞驻诇 讚讛讜讜 专讜讘讗 讜讬''诇 讚讗讬爪讟专讬讱 讚讗驻讬诇讜 讬讜讚注 讜讚讗讬 砖诪讬砖专讗诇 谞驻诇 拽讗诪专 讛专讬 讗诇讜 砖诇讜 讚讛诪驻住讬讚 诪转讬讗砖 讜讗讜诪专 讚讻谞注谞讬诐 砖拽诇讬 诇讬讛 讜讗驻讬诇讜 讗诐 讬砖专讗诇 讬诪爪讗诐 诇讗 讬讻专讬讝 讚转讜诇讛 讚诪谉 讛讻谞注谞讬诐 谞驻诇 讚讛谉 专讜讘讗: 讗驻讬诇讜 讘专讜讘 讬砖专讗诇 谞诪讬. 讛讜讬 砖诇讜 讜讟注诪讗 诪砖讜诐 讚讗讬讻讗 讗讬谞砖讬 讚诇讗 诪注诇讬 讜砖拽诇讬 诇讛: 讗诐 转诪爪讬 诇讜诪专 驻诇讬讙讬 驻诇讬讙讬 讘专讜讘 讻谞注谞讬诐 讗讜 诇讗. 诇讛讱 讙讬专住讗 诪住驻拽讗 讗讬 驻诇讬讙讬 讗驻讬诇讜 讘专讜讘 讬砖专讗诇 讜讗讬转 住驻专讬诐 讚诇讗 讙专住讬 讛讻讬 讗诇讗 讙专住讬 讗转''诇 讗驻讬诇讜 讘专讜讘 讬砖专讗诇 驻诇讬讙讬 专讘谞谉 注诇讬讛 讘专讜讘 讻谞注谞讬诐 讗讜 诇讗 讜诇讛讱 讙讬专住讗 驻砖讬讟讗 诇讬讛 讚专讘谞谉 驻诇讬讙讬 注诇讬讛 讘专讜讘 讬砖专讗诇 讜讞讬讬讘 诇讛讻专讬讝 讜诇讗 讞讬讬砖讬谞谉 诇讗讬谞砖讬 讚诇讗 诪注诇讬 讜讻谉 谞专讗讛 讚讛讗 转谞谉 讗诇讜 砖讞讬讬讘 诇讛讻专讬讝 诪爪讗 驻讬专讜转 讘讻诇讬 讜讻谉 讻讜诇讛讜 讚讗讬转 讘讛讜 住讬诪谉 讜诪砖诪注 讚讗驻讬诇讜 讘专讛''专 讚专讘讬诐 诪爪讜讬诐 砖诐 讞讬讬讘 诇讛讻专讬讝 讚诇讗 诪讚讻专 专讛''讬 讗诇讗 讙讘讬 讻专讬讻讜转 讜讚讜讞拽 讛讜讗 诇讛注诪讬讚 讘住诪讟讗 讜讻谉 诇拽诪谉 讗诪专 诇注讜诇诐 专讘谞谉 讻讜' 讜诪讬 拽转谞讬 讛专讬 讗诇讜 砖诇讜 讗讬谞讜 讞讬讬讘 诇讛讻专讬讝 拽转谞讬 讜讬谞讬讞 讜讛砖转讗 诪''诪 转驻砖讜讟 讚驻诇讬讙讬 专讘谞谉 讘专讜讘 讬砖专讗诇 讚拽转谞讬 讗诐 专讜讘 讬砖专讗诇 讞讬讬讘 诇讛讻专讬讝 讗诇讗 讜讚讗讬 讛讗 诇讗 诪住驻拽讗 诇讬讛 讗诐 驻诇讬讙讬 讘专讜讘 讬砖专讗诇 讜驻砖讬讟讗 诇讬讛 讚驻诇讬讙讬 诪讻讞 诪转谞讬' 讻讚驻专讬砖讬转: 诪讗谉 砖诪注转 诇讬讛 讚讗讝讬诇 讘转专 专讜讘讗 驻讬专讜砖 讙讘讬 诪爪讬讗讛 讜诇讗 砖讬讬讱 讛讗 诇驻诇讜讙转讗 讚讞讬讬砖讬谞谉 诇诪讬注讜讟: 讜转驻砖讜讟 诪讬谞讛 讚诪讜讚讜 专讘谞谉 诇专''砖 讻讜'. 讜讗''转 讗讬 讘注讬 诇诪驻砖讟 讚诪讜讚讜 专讘谞谉 谞讬诪讗 专''砖 讛讬讗 讜讬''诇 讚诪''诪 转驻砖讜讟 讚诇讗 诪爪讬谞讜 诇诪讬诪专 讚诇专''砖 讗驻讬诇讜 讘专讜讘 讬砖专讗诇 讛专讬 讗诇讜 砖诇讜 讜诇专讘谞谉 讗驻讬诇讜 讘专讜讘 讻谞注谞讬诐 讞讬讬讘 诇讛讻专讬讝 讚讗讬 讻专''砖 讗转讬讗 讗诐 讻谉 讘专讜讘 讬砖专讗诇 讞讬讬讘 [诇讛讻专讬讝] 诇专''砖 讜讗讬 讻专讘谞谉 讗转讬讗 讗''讻 讘专讜讘 讻谞注谞讬诐 讛专讬 讗诇讜 砖诇讜: 讘讟诪讜谉. 讜诇讗 讘注讬 诇讗讜拽诪讛 砖讗讬谉 专讘讬诐 诪爪讜讬讬谉 砖诐 诪讚诪驻诇讬讙 讘讬谉 专讜讘 讛注讬专 讻谞注谞讬诐 诇专讜讘 讛注讬专 讬砖专讗诇 诪砖诪注 砖诪爪讗 讘诪拽讜诐 砖专讜讘 讘谞讬 讛注讬专 诪爪讜讬讬诐 砖诐 讚讗讬 诪爪讗 讘诪拽讜诐 砖讗讬谉 专讘讬诐 诪爪讜讬讬谉 诇讗 讛讜讛 诇讬讛 诇诪谞拽讟 专讜讘 讛注讬专 讗诇讗 讗诐 专讜讘 讻谞注谞讬诐 讗讜 讬砖专讗诇 砖讻讬讞讬 讘诪拽讜诐 砖诪爪讗 讜讗''转 讜讘讟诪讜谉 诇诪讛 讬讙注 讘讜 讗讬 诪砖讜诐 砖讬驻谞讛 讗讜转讛 讛诪驻谞讛 讬拽讞谞讛 讜讬讻专讬讝 讜讬''诇 讚砖诪讗 讛诪驻谞讛 讬讛讬讛 讻谞注谞讬 讗讜 砖诪讗 诇讗 讬诪爪讗谞讛 讛诪驻谞讛 讜讬砖诇讬讻谞讛 诇讞讜抓 注诐 讛讝讘诇 讜讗''转 讜讗诪讗讬 讬讻专讬讝 讬拽讞谞讛 诇注爪诪讜 讚讻砖诇讗 讬诪爪讗谞讛 讘注诇讬讛 讬转讬讬讗砖 讜讬讗诪专 砖讗讚诐 砖讗讬谞讜 讛讙讜谉 诇拽讞讛 讜讗注''讙 讚讗讬讻讗 专讜讘讗 讬砖专讗诇 讚讛讬讬谞讜 讟注诪讗 讚专''砖 讚砖专讬 讘专讜讘 讬砖专讗诇 讜讬''诇 讚讛讜讬 讬讗讜砖 砖诇讗 诪讚注转 讚讘砖注讛 砖诇讜拽讞讛 注讚讬讬谉 诇讗 讬讚注 讛讗讜讘讚 砖谞诇拽讞讛 讜讘专讜讘 讻谞注谞讬诐 讛讜讬 砖诇讜 讚转诇讬谞谉 讚讻谞注谞讬诐 讛讟诪讬谞讜讛 讚讛讜讜 专讜讘讗: 

专讘讬谞讜 讞谞谞讗诇

讜讗诇讜 讛谉 (讛谉) 讻诇讬诐 讞讚砖讬诐 砖讗讬谉 讞讬讬讘 诇讛讻专讬讝 讘讚讬 诪讞讟讬谉 讜爪讬谞讜专讜转 讜诪讞专讜讝讜转 [砖诇] 拽专讚讜诪讜转 砖诪爪讗谉 讗讞讚 讗讞讚 讜讻谉 讛讬讛 专"砖 讗讜诪专 讛诪爪讬诇 诪谉 讛讗专讬 讜诪谉 讛讚讜讘 讜诪讝讜讟讜 砖诇 讬诐 讜诪砖诇讜诇讬转讜 砖诇 谞讛专 讜讛诪讜爪讗 讘讗讬住专讟讬讗 讜驻诇讟讬讗 讜诪注讜转 讘讘转讬 讻谞住讬讜转 讜讘转讬 诪讚专砖讜转 讜讗驻讬' 爪专讜专讬谉 讜讘讻诇 诪拽讜诐 砖讛专讘讬诐 诪爪讜讬谉 砖诐 讛专讬 讗诇讜 砖诇讜 诪驻谞讬 砖讛讘注诇讬诐 诪转讬讗砖讬诐 诪讛谉. 讜讗讬讘注讬讗 诇谉 讘专讜讘 讻谞注谞讬诐 讗讜 讗驻讬' 讘专讜讘 讬砖专讗诇 谞诪讬 讛专讬 讗诇讜 砖诇讜 讜诇讗 讗讬驻砖讬讟讗 讜拽讬讬诪讗 诇谉 转讬拽讜 讚诪诪讜谞讗 诇拽讜诇讗.





专诪讘"谉

讻诇 讗诇讜 砖讗诪专讜 砖诪爪讗谉 讗讞讚 讗讞讚 讗讘诇 诪爪讗谉 砖谞讬诐 砖谞讬诐 讞讬讬讘 诇讛讻专讬讝. 驻讬' 诪砖讜诐 讚诪谞讬谉 讛讜讬 住讬诪谉 讜讻讚驻专砖"讬 讜讗讬 讛讻讬 拽砖讬讗 诇谉 砖"诪 诪谞讬谉 讛讜讬 住讬诪谉 讜讛讬讻讬 讚讞讬谞谉 诇讛 诇拽诪谉 讜讗讬讻讗 诇诪讬诪专 讚讛转诐 诪诪转谞讬' 讘注讬谞谉 诇诪驻砖讟讛 讜诇讗 诪讘专讬讬转讗 讜讛讗 讘专讬转讗 讛讬讗 讜诪讬讛讜 讗讻转讬 讗讬讻讗 诇诪讬讚拽 专讘 砖砖转 讚驻砖讟 诪谞讬谉 诪诪砖拽诇 诇注讬诇 讗诪讗讬 诇讗 驻砖讟讛 诪讛讻讗 讜讗讬讻' 诇诪讬诪专 讚诇讗讜 讚讜拽讗 讚诪谞讬谉 诪讬讛讗 诪爪讬 诇诪砖诪注 诪讛讱 讘专讬转' 讜讗讙讘 诪讚讛 谞诪讬 讗诪' 诪谞讬谉 讚讻诇讛讜 砖诪注转 诪讬谞讛 讜诇讚讘专讬 诪讙讬讛讬 住驻专讬' 讚讙讜专住讬' 讚讘注讜 诪讬谞讬' 诪谞讬谉 拽砖讬':





专砖讘"讗

讜诪讜讚讛 专讘讬 砖诪注讜谉 讘讻诇讬诐 砖砖讘注转谉 讛注讬谉. 讗讬谞讬 讬讜讚注 诪讚拽讗诪专 诪讜讚讛, 讗诐 谞讞诇拽讜 注诇讬讜 专讘谞谉 讗驻讬诇讜 讘讻诇讬诐 讞讚砖讬诐 砖诇讗 砖讘注转谉 讛注讬谉, 讜专' 砖诪注讜谉 讘谉 讗诇注讝专 讗讬谞讜 诪讜讚讛 诇讛诐 讘讗讜转谉 讜诪讜讚讛 诇讛谉 讘讗诇讜, 讜讟注诪讗 讚专讘谞谉, 诪砖讜诐 讚爪讜专讘讗 诪专讘谞谉 讗驻讬诇讜 讘讻诇讬诐 砖诇讗 砖讘注转谉 讛注讬谉 诪讬讚拽 讚讬讬拽 讜讗讬转 诇讬讛 讟讘讬注讜转 注讬谞讗 讘讙讜讬讛, 讗讜 讚讬诇诪讗 诇讗 驻诇讬讙讬 专讘谞谉 注诇讬讛, 讜诪讗讬 诪讜讚讛, 诇讙专诪讬讛, 诪砖讜诐 讚讘讗讬讚讱 讗诪专 讚讗讬谞讜 讞讬讬讘 诇讛讻专讬讝, 讘讗诇讜 诪讜讚讛. 讜讬砖 讻讬讜爪讗 讘讛谉 诪讜讚讛 讘专讬砖 驻专拽 讛诪讙专砖 (讙讬讟讬谉 驻讙, 讗), 讙讘讬 谞讻谞住讜 讗专讘注讛 讝拽谞讬诐 诇讛砖讬讘 注诇 讚讘专讬 专' 讗诇注讝专. 讜讛专讗砖讜谉 谞专讗讛 诇讬 讬讜转专, 讚讻讜诇讛 诪转谞讬转讬谉 驻诇讜讙转讗 讛讬讗, 讜讻讚讚讬讬拽讬谞谉 谞诪讬 诇注讬诇 (讘讘讗 诪爪讬注讗 讻讙, 讗) 诇讬诪讗 讻转谞讗讬 专' 讬讛讜讚讛 讗讜诪专 讻诇 讚讘专 砖讬砖 讘讜 (住讬诪谉) [砖谞讜讬] 讞讬讬讘 诇讛讻专讬讝, 诪讻诇诇 讚转谞讗 拽诪讗 住讘专 讗讬谞讜 讞讬讬讘 诇讛讻专讬讝, 讜诪讗讬, 讚讬诇诪讗 诇讗 驻诇讬讙讬 专讘谞谉 注诇讬讛 讻讚诇讗 驻诇讬讙讬 注诇 专' 砖诪注讜谉 讘谉 讗诇注讝专.



诪驻谞讬 砖讛讘注诇讬诐 诪转讬讗砖讬诐 诪讛诐. 讬砖 诪驻专砖讬诐 讚诇讗 拽讗讬 讗讝讜讟讜 砖诇 讬诐 讜砖诇讜诇讬转讜 砖诇 谞讛专, 讚讛谞讱 讗驻讬诇讜 诇讗 谞转讬讗砖讜 谞诪讬 专讞诪谞讗 讗驻拽专讬讛, 讻讚讗诪专 诇注讬诇 (讘讘讗 诪爪讬注讗 讻讗, 讘) 讗诇讗 讗讛谞讱 讗讞专讬谞讬 拽讗讬. 讜诇讬 谞专讗讛 讚讗讬谉 爪讜专讱, 讚讟注诪讗 谞诪讬 讚讗驻拽专讬讛 专讞诪谞讗, 诪砖讜诐 讚讘注诇讬诐 诪转讬讗砖讬诐 诪讛诐 诇注讜诇诐, 诪砖讜诐 讚讗讘讜讚讛 诪诪谞讜 讜诪讻诇 讗讚诐, 讜诪转讜讱 砖讛讜爪专讱 诇驻专砖 讟注诐 讬讗讜砖 讘讗讜转谉 讗讞专讬诐, 讻诇诇讬讛 谞诪讬 讘讝讜讟讜 砖诇 讬诐, 讚讘讚讬讚讬讛 谞诪讬 砖讬讬讱 讘注讬拽专讗 讚诪讬诇转讗.



讜住专讟讬讗 讜驻诇讟讬讗. 讚谞拽讟 专' 砖诪注讜谉 讘谉 讗诇注讝专, 谞专讗讛 讜讚讗讬 讚讘讚讜拽讗 谞拽讟, 讜诪拽讜诐 砖讛专讘讬诐 诪爪讜讬诐 砖诐 讚讗诪专, 讚讜讙诪讗 讚住专讟讬讗 讜驻诇讟讬讗 拽讗诪专, 讜诇拽诪谉 谞诪讬 讚拽转谞讬 诪爪讗 讘讘转讬 讻谞住讬讜转 讜讘讘转讬 诪讚专砖讜转 讜讘讻诇 诪拽讜诐 砖讛专讘讬诐 诪爪讜讬讬诐 砖诐, 讚讜诪讬讗 讚讘转讬 讻谞住讬讜转 讜讘转讬 诪讚专砖讜转 拽讗诪专, 讛讗 讘诪拽讜诐 砖讛专讘讬诐 诪爪讜讬讬诐 砖诐 拽爪转 专讘讬诐, 讻讙讜谉 专砖讜转 讛专讘讬诐 讚注诇诪讗, 讗驻讬诇讜 专' 砖诪注讜谉 诪讜讚讛 讚讞讬讬讘 诇讛讻专讬讝, 讚讗讬 诇讗 转讬诪讗 讛讻讬, 诇诪讛 诇讬 讚谞拽讟 住专讟讬讗 讜驻诇讟讬讗 讜讘转讬 讻谞住讬讜转 讜讘转讬 诪讚专砖讜转, 讜注讜讚, 讚讗诐 讻谉 转拽砖讬 诇谉 讛诇讻转讗 讗讛诇讻转讗, 讚拽讬讬诪讗 诇谉, 讻讻诇诇讗 讚讻讬讬诇 专讘 讝讘讬讚 诪砖诪讬讛 讚专讘讗 (诇注讬诇 讘讘讗 诪爪讬注讗 讻讙, 讗) 讚讚讘专 砖讬砖 讘讜 住讬诪谉 讘讬谉 讘专砖讜转 讛讬讞讬讚 讘讬谉 讘专砖讜转 讛专讘讬诐 讞讬讬讘 诇讛讻专讬讝, 讜拽讬讬诪讗 诇谉 谞诪讬 讻专' 砖诪注讜谉 讘谉 讗诇注讝专. 讜讻讬 转讬诪讗 讚诇讗 拽讬讬诪讗 诇谉 讻专' 砖诪注讜谉 讗诇讗 讘专讜讘 谞讻专讬诐, 讜讚专讘讗 讘专讜讘 讬砖专讗诇, 讝讜 讗讬谞讛 转讜专讛, 讚讗诐 讻谉 专讘讗 诇讗 讛讜讛 砖转讬拽 诪讬谞讛, 讜讻讬 转讬诪讗 讚专讘讗 讜讚讗讬 讗驻讬诇讜 讘专讜讘 谞讻专讬诐 拽讗诪专, 讜拽讬讬诪讗 诇谉 讻讜转讬讛 讘专讜讘 讬砖专讗诇 讗讘诇 诇讗 讘专讜讘 谞讻专讬诐, 诇讗 讛讬讗, 讞讚讗 讚讗诇讜 驻住拽 专讘讗 讚诇讗 讻专' 砖诪注讜谉, 讻讜转讬讛 注讘讚讬谞谉. 讚讘转专讗 讛讜讗. 讜注讜讚 讚讛讗 专讘讗 诪砖诪注 诇拽诪谉 讚住讘讬专讗 诇讬讛 讻专' 砖诪注讜谉, 讜注讜讚 讚讗诐 讗讬转讗 讚专' 砖诪注讜谉 讗驻讬诇讜 讘讻诇 诪拽讜诐 砖砖诇砖讛 诪爪讜讬讬诐 砖诐 讚讛讬讬谞讜 专讘讬诐 拽讗诪专. 讛讬讻讬 讗讬讘注讬讗 诇讛讜 讗讬 讛诇讻讛 讻专' 砖诪注讜谉 讗讬 诇讗, 讜讛讬讻讬 砖讘拽讬谞谉 专讘谞谉 讜注讘讚讬谞谉 讻讜转讬讛, 讜讛讬讻讬 砖讘拽讬谞谉 诪转谞讬转讬谉 讜注讘讚讬谞谉 讻专' 砖诪注讜谉 讚讘专讬讬转讗. 讗诇讗 讜讚讗讬 (讗诐) [讗祝] 专' 砖诪注讜谉 谞诪讬 诇讗 讗诪专 讗诇讗 讻注讬谉 住专讟讬讗 讜驻诇讟讬讗, 讜诪砖讜诐 讚诪住转讘专 讟注诪讬讛, 讗讬讘注讬讗 诇讛讜 讗讬 讛诇讻讛 讻讜转讬讛 讗讬 诇讗, 讜讻注谞讬谉 砖讗诪专讜 讘谞讚讛 驻专拽 讛诪驻诇转 (谞讚讛 诇, 讘), 讚讗诪专 讛转诐 讛诇讻讛 讻讞讻诪讬诐, 驻砖讬讟讗 讬讞讬讚 讜专讘讬诐 讛诇讻讛 讻专讘讬诐, 讜驻专拽讬谞谉 诪讛讜 讚转讬诪讗 讛诇讻讛 讻专' 讞谞讬谞讗 诪砖讜诐 讚诪住转讘专 讟注诪讬讛 拽讗 诪砖诪注 诇谉, 讜讚讻讜转讬讛 讗诪专讬谞谉 谞诪讬 讘讬讘诪讜转 (诪讜, 讘) 讙讘讬 诪诇 讜诇讗 讟讘诇. 讜讛讗 讚讗诪专 讛讻讗 讗诐 转讬诪爪讬 诇讜诪专 专' 砖诪注讜谉 讘谉 讗诇注讝专 讗驻讬诇讜 讘专讜讘 讬砖专讗诇, 驻诇讬讙讬 专讘谞谉 注诇讬讛 讗讬 诇讗, 讘专讜讘 讬砖专讗诇 讜讚讗讬 驻诇讬讙讬, 诇驻讬 诪讛 砖驻讬专砖转讬 诇讗 讗驻砖讬讟讗 讚驻诇讬讙讬 专讘谞谉 注诇讬讛 诪讚拽转谞讬 讘诪转谞讬转讬谉 讘讻讻专讜转 砖诇 讘注诇 讛讘讬转 讗驻讬诇讜 讘专砖讜转 讛专讘讬诐 砖讛讜讗 讞讬讬讘 诇讛讻专讬讝, 讜讻谉 诪讗诇讜诪讜转 讚讘专讬讬转讗 (诇注讬诇 讘讘讗 诪爪讬注讗 讻讘, 讘), 讗诇讗 诪讙讜驻讛 讚讘专讬讬转讗 讚专' 砖诪注讜谉 讘谉 讗诇注讝专, 讚拽转谞讬 诪讜讚讛 专讘讬 砖诪注讜谉 讘谉 讗诇注讝专 讘讻诇讬诐 砖砖讘注转谉 讛注讬谉, 诪讚拽转谞讬 诪讜讚讛, 砖诪注 诪讬谞讛 讚驻诇讬讙讬 专讘谞谉 注诇讬讛 讗驻讬诇讜 讘讻诇讬诐 砖诇讗 砖讘注转谉 讛注讬谉, 讜讻讜诇讛 讘专讬讬转讗 驻诇讜讙转讗 讚专讘谞谉 讛讬讗, 讜讝讛 住讬讜注 诇诪讛 砖驻讬专砖转讬 诇诪注诇讛 (讘讚"讛 讜诪讜讚讛), 讚诪讗讬 诪讜讚讛, 诪讜讚讛 诇专讘谞谉.



讛砖转讗 讚讗转讬转 诇讛讻讬 讘转讬 讻谞住讬讜转 谞诪讬 讚讬讚谉 讚讬转讘讬 讘讛讜 谞讻专讬诐. 拽砖讛 诇讬 讗讻转讬 专讜讘 讬砖专讗诇 谞讬谞讛讜, 讜砖诪注 诪讬谞讛 专讘讬 砖诪注讜谉 讘谉 讗诇注讝专 讗驻讬诇讜 讘专讜讘 讬砖专讗诇 讗诪专. 讜讬砖 诇讜诪专, 讚讻讬讜谉 讚谞讻专讬诐 讬转讘讬 讘讛讜 转讚讬专 讻专讘讬诐 谞讬谞讛讜 (讚专讘讬) [讚讚专讬诐] 诪讞驻砖讬诐 转讚讬专 讜诪[诪]砖诪砖讬诐 讘讻诇 诪讛 砖讬砖 讘讘讬转, 讜讗祝 注诇 讙讘 讚讗讬讻讗 诇诪讬诪专 讚诪专讜讘讗 讚讬砖专讗诇 谞驻讬诇, 讘注诇讬诐 诪转讬讗砖讬诐, 讚诪讬诪专 讗诪专讬 谞讻专讬诐 讚讬转讘讬 讛转诐 诪砖讻讞讬, 讚专讜讘 讬砖专讗诇 讛谞讻谞住讬谉 讜讛讬讜爪讗讬谉 砖诐 讚专讱 讛诇讜讻谉 讜讚专讱 讻谞讬住转谉 讗讬谞谉 诪讞驻砖讬谉, 讜讗讬谞讜 诪爪讜讬 讻诇 讻讱 砖讬诪爪讗讜 讻诪讜 [讗诇讜] 砖讘讘讬转. 讜讬转讘讬 讘讛讜 谞讻专讬诐 讙专住讬谞谉, 讜诇讗 讙专住讬谞谉 讚砖讻讬讞讬 讘讛讜 谞讻专讬诐, 讜讻谉 讛讙讬专住讗 讘专讜讘 讛住驻专讬诐, 讜讗祝 注诇 驻讬 砖诪爪讗转讬 拽爪转谉 砖讻转讜讘 讘讛谉 讚砖讻讬讞讬 谞讻专讬诐.





讛诪讗讬专讬

讻诇 砖专讗讬谞讜讛讜 砖讗讬谞讜 讞住 注诇 诪诪讜谉 讞讘专讜 讗注"驻 砖讛讜讗 转诇诪讬讚 讞讻诐 讬砖 诇讞讜砖 讘讜 诇讻诇 讚讘专 砖讘诪诪讜谉 讜讗讬谉 诪讞讝讬专讬谉 诇讜 讗讘讚讛 讘诇讗 住讬诪谉 讜诇讗 注讜讚 讗诇讗 砖讗讚诐 专砖讗讬 诇讞砖讚讜 砖讛专讬 讛讜讗 诪讘讬讗 注爪诪讜 诇讬讚讬 讻讱:



讬砖 讻诇讬诐 讬砖谞讬诐 砖讛诐 讻讞讚砖讬诐 诇讚讜谞诐 讻砖诇讗 砖讘注转谉 讛注讬谉 注诇 讛讚专讱 砖讘讗专谞讜 讘诪砖谞讛 讘驻讬专讜转 讜讻讬讜爪讗 讘讛谉 讻讙讜谉 诪讞讟讬谉 讜爪谞讜专讜转 讜讛诐 诪讝诇讙讜转 拽讟谞讬诐 砖诇 讟讜讜转 讝讛讘 讜诪住诪专讬诐 讜讻讬讜爪讗 讘讗诇讜 讜诪讛 砖讗诪专 讘讻讗谉 讗诇讜 讛谉 讻诇讬诐 讞讚砖讬诐 砖诇讗 砖讘注转谉 讛注讬谉 驻讬专讜砖讜 讗诇讜 讛诐 讛讬砖谞讬诐 砖讚讬谞谉 讻讞讚砖讬诐 诇注谞讬谉 讝讛 讜诪"诪 讘讻诇谉 讗诐 诪爪讗 砖谞讬诐 讗讜 讬讜转专 诪讻专讬讝 砖讛诪谞讬谉 住讬诪谉 讜讗注"驻 砖讻转讘谞讜 讘住讜祝 驻专拽 专讗砖讜谉 砖诪谞讬谉 砖谞讬诐 讗讬谞讜 住讬诪谉 讚讜拽讗 讘砖讟专讜转 讜诪注讜转 砖讛讻专讝转诐 讘诇砖讜谉 专讘讬诐 砖讟专讜转 诪爪讗转讬 诪讟讘注讜转 诪爪讗转讬 讜讛讬诇讻讱 讗讬谉 诪谞讬谞诐 驻讞讜转 诪砖谞讬诐 讛讗 讻诇 砖讛讜讗 诪讻专讬讝 砖诐 讻诇讬 讗祝 诪谞讬谉 讛砖谞讬诐 讛讜讗 住讬诪谉:



讛诪爪讬诇 诪谉 讛讗专讬 讜诪谉 讛讚讜讘 讜诪谉 讛谞诪专 讜诪谉 讛讘专讚诇讬住 讛专讬 讛讜讗 讻讝讜讟讜 砖诇 讬诐 讜讻砖诇讜诇讬转讜 砖诇 谞讛专 讜讝讻讛 讘讛 讛诪爪讬诇 讜讗驻讬诇讜 讘注诇讬诐 诪砖转讚诇讬诐 诇讛爪讬诇:



讛诪讜爪讗 讚讘专 讘诪拽讜诐 砖讛专讘讬诐 诪爪讜讬讬诐 砖诐 讗驻讬诇讜 讬砖 讘讜 住讬诪谉 讗诐 专讘讬诐 讗诇讜 讛诪爪讜讬讬诐 砖诐 诪谉 讛讙讜讬讬诐 讛拽讚讜诪讬诐 讜讛诐 注讜讘讚讬 讛讗诇讬诇讬诐 讛专讬 讗诇讜 砖诇讜 讗注"驻 砖讬砖 讘讛 住讬诪谉 砖讞讝拽转讛 砖诇讛诐 讛讬讗 讜讻谉 砖讗祝 讛讜讗 住讜讘专 砖讙讜讬 诪爪讗讛 讜诪转讬讗砖 讜讗诐 专讘讬诐 讬砖专讗诇 谞讜讟诇 讜诪讻专讬讝 诪注转讛 诪爪讗 讗讘讚讛 讘注讬专 砖诪讞爪讛 讙讜讬诐 讜诪讞爪讛 讬砖专讗诇 谞讜讟诇 讜诪讻专讬讝 专讜讘讛 讙讜讬诐 讗诐 诪爪讗讛 讘诪拽讜诐 讛注讬专 砖专讜讘 讛诪爪讜讬讬谉 砖诐 讬砖专讗诇 讻讙讜谉 讘转讬 讻谞住讬讜转 讜讘转讬 诪讚专砖讜转 诪讻专讬讝 讜讗诐 讘诪拽讜诪讜转 讗讞专讬诐 讝讜讻讛 讘讛 讜讻谉 讗诐 诪爪讗 讘讗讬住专讟讬讗 讜驻诇讟讬讗 讙讚讜诇讛 砖专讘讬诐 讙讜讬诐 诪爪讜讬讬诐 诇砖诐 讜讻谉 讘讻诇 讛讚专讻讬诐 砖讛砖讬讬专讜转 诪爪讜讬讜转 讘讛诐 谞转讘专专 砖讛讬讗 砖诇 讬砖专讗诇 讻讙讜谉 砖谞转谉 住讬诪谉 讗祝 讘讝讜 讝讻讛 讘讛 诪爪讚 讗讞专 讜讛讜讗 砖讻讘专 谞转讬讗砖讜 讛讘注诇讬诐 诪爪讚 砖讞砖讘 讙讜讬 诪爪讗讛 讻诪讜 砖讘讗专谞讜 讜诪"诪 爪专讬讻讬诐 讗谞讜 诇讜诪专 讚讜拽讗 讘讗讘讚讛 砖讬砖 讛专讙砖 讘谞驻讬诇转讛 注讚 砖诪谉 讛住转诐 讻讘专 讬讚注讜 讘注诇讬诐 讞住专讜谞诐 讘砖注转 诪爪讬讗讛 讜谞诪爪讗 讬讗讜砖 诪讚注转 讜讗驻讬诇讜 注诪讚 讜爪讜讞 讛专讬 讛讜讗 讻爪讜讜讞 注诇 讘讬转讜 砖谞驻诇 讜诪"诪 讚专讱 讞住讬讚讜转 诇讛讞讝讬专讛 讜诇注讜诇诐 讬注砖讛 讗讚诐 诇驻谞讬诐 诪砖讜专转 讛讚讬谉 讚专砖讜 专讘讜转讬谞讜 讜讛讜讚注转 诇讛诐 讝讜 转讜专讛 讗转 讛讚专讱 讝讜 讙诪讬诇讜转 讞住讚讬诐 讗砖专 讬诇讻讜 讝讛 讘拽讜专 讞讜诇讬诐 讘讛 讝讜 拽讘讜专讛 讜讗转 讛诪注砖讛 讝讛 讛讚讬谉 讗砖专 讬注砖讜谉 讝讛 诇驻谞讬诐 诪砖讜专转 讛讚讬谉:



诪爪讗 讻诇讬 讘讗砖驻讛 注诇 讗讬讝讛 爪讚 诪讞讝讬专 讜注诇 讗讬讝讛 爪讚 讗讬谞讜 诪讞讝讬专 讬转讘讗专 讚讬谞讜 诇诪讟讛:





转讜住驻讜转 专讬"讚

诪讜讚讛 专砖讘"讗 讘讻诇讬诐 讞讚砖讬诐 砖砖讘注转谉 讛注讬谉 砖讞讬讬讘 诇讛讞讝讬专 [诇讛讻专讬讝] 驻讬' 讗注"驻 砖讛诐 讞讚砖讬诐 讗诐 讛诐 讻诇讬 转砖诪讬砖 讻讙讜谉 讻讜住 讜住讻讬谉 讬砖 诇讜诪专 砖讘注转谉 讛注讬谉 讜讬砖 讘讛谉 住讬诪谉 讜讗诇讜 讗讜转诐 砖诇讗 砖讘注转谉 讛注讬谉 讚拽讬诐 诇谉 砖讗讬谉 诇讜 讘讛诐 住讬诪谉 讻讙讜谉 讻讚讬 诪讞讟讬谉 讜爪讬谞讜专讜转 讚诇讗讜 诇转砖诪讬砖 拽讬讬诪讬 讗诇讗 诇住讞讜专讛 讜拽讬诐 诇谉 砖讗讬谉 诇讜 讘讛谉 住讬诪谉 讜诇讗 讟讘讬注转 注讬讬谉:





讛讻讗 讘诪讗讬 注住拽讬' 讘讟诪讜谉. 驻讬' 讜讚讜拽讗 专"砖 讘谉 讗诇注讝专 讛讬讗 讚讗讬 专讘谞谉 讻"砖 讚讗讬讻讗 诇诪讬驻砖讟 讚诪讜讚讜 讘专讜讘 讙讜讬诐. 诪讚讛砖转讗 讘讟诪讜谉 讚诇讬讻讗 讗诇讗 讞讚讗 诇讛讬转讬专讗 讚讬"诇 诪讙讜讬诐 讛讬讗 讚讗爪谞注讬' 讛转诐 砖专讗 讗讘诇 讬讬讗讜砖 诇讬讻讗 砖讛专讬 讛讬讗 讟诪讜谉 讻"砖 讗诐 诪爪讗讜 诪讙讜诇讛 讚砖专讬 讚讗讬讻讗 转专转讬 讚诇诪讗 诪讙讜讬诐 谞驻诇 讜讗驻讬诇讜 讗转"诇 诪讬砖专讗诇 谞驻诇 诪讬讬讗砖 讜讗诪专 讙讜讬诐 诪砖讻讞讬 诇讬讛. 讗"讜 诇专讘谞谉 讗住讜专 讜讛讗讬 讚砖专讬 专"砖 讛讬讗. 讜讗讬 讗诪专转 转驻砖讜讟 诪讛讻讗 讚诪讜讚讛 讘专讜讘 讬砖专讗诇 诇讗 转驻砖讜讟 讚讟诪讜谉 诪爪讗讜 讗讘诇 讗诐 讛讬' 诪讙讜诇讛 诪讜转专 讗驻讬诇讜 讘专讜讘 讬砖专讗诇. 讚讗诪专 讚讬诇诪讗 诪砖讻讞 诇讬' 讗讬谞讬砖 讚诇讗 诪注诇讬. 讗讘诇 讘讟诪讜谉 诇讗 诪讬讬讗砖 讚诇讗 诪砖讻讞讬 诇讬':





砖讬讟讛 诪拽讜讘爪转

讻诇 讗诇讜 砖讗诪专讜 砖诪爪讗谉 讗讞讚 讗讞讚 讗讘诇 诪爪讗谉 砖谞讬诐 砖谞讬诐 讞讬讬讘 诇讛讻专讬讝. 驻讬专讜砖 诪砖讜诐 讚诪谞讬谉 讛讜讬 住讬诪谉 讜讻讚驻讬专砖 专砖"讬. 讜讗讬 讛讻讬 拽砖讬讗 诇谉 砖诪注转 诪讬谞讛 诪谞讬谉 讛讜讬 住讬诪谉 讜讛讬讻讬 讚讞讬谞谉 诇讛 诇拽诪谉 讜讗讬讻讗 诇诪讬诪专 讚讛转诐 诪诪转谞讬转讬谉 讘注讬谞谉 诇诪驻砖讟讛 讜诇讗 诪讘专讬讬转讗 讜讛讗 讘专讬讬转讗 讛讬讗. 讜诪讬讛讜 讗讻转讬 讗讬讻讗 诇诪讬讚拽 专讘 砖砖转 讚驻砖讟 诪谞讬谉 诪诪砖拽诇 诇注讬诇 讗诪讗讬 诇讗 驻砖讟讛 诪讛讻讗. 讜讗讬讻讗 诇诪讬诪专 讚诇讗讜 讚讜拽讗 讚诪谞讬谉 诪讬讛讗 诪爪讬 诇诪砖诪注 诪讛讱 讘专讬讬转讗 讜讗讙讘 诪讚讛 谞诪讬 讗诪专 诪谞讬谉 讚讻讜诇讛讜 砖诪注转 诪讬谞讛. 

讜讝讛 诇砖讜谉 转讜住驻讜转 砖讗谞"抓 砖诪爪讗谉 讗讞讚 讗讞讚. 讜诪谞讬谉 砖诇 讻诪讛 诪讞讟讬诐 讘讘讚 讜讻诪讛 拽专讚讜诪讜转 讘诪讞专讜讝 诇讗 讛讜讬 住讬诪谉 讻讙讜谉 讘诪谞讬讬谞讗 讚砖讜讬诐. 注"讻. 

讗讬 讘诪驻讜讝专讬谉 诪讗讬 讗讬专讬讗 讜讻讜'. 讚讛讗 转谞谉 诪爪讗 诪注讜转 诪驻讜讝专讬谉 讛专讬 讗诇讜 砖诇讜 讜讗驻砖专 讚诪讗谉 讚诪讜拽讬 诇讬讛 讘诪驻讜讝专讬谉 住讘专 讚谞拽讟 讘转讬 讻谞住讬讜转 讜讘转讬 诪讚专砖讜转 讚砖讻讬讞讬 讘讛讜 专讘谞谉 讚诪讛讚专讬 讟驻讬 诪讚讬谞讗 诇注砖讜转 诇驻谞讬诐 诪砖讜专转 讛讚讬谉 讜住诇拽讗 讚注转讱 讗诪讬谞讗 讚讛讗讬 诇讗 诪讬讬讗砖 拽诪砖诪注 诇谉 讚诇讗. 讛专讬讟讘"讗. 


讗讘诇 讛专讬爪讘"砖 讻转讘 讜讝讛 诇砖讜谞讜: 讛讻讗 讘诪讗讬 注住拽讬谞谉 讘诪驻讜讝专讬谉 诪驻讜讝专讬谉 诇诪讛 诇讬 专讘讬诐 诪爪讜讬讬谉 砖诐. 转讬诪讛 讚拽讗专讬 诇讛 诪讗讬 拽讗专讬 诇讛. 讬砖 诇讜诪专 讚讛讜讛 住诇拽讗 讚注转讬讛 讚诪驻讜讝专讬谉 讻砖专讘讬诐 诪爪讜讬讬谉 砖诐 讗讝 讗讬谉 诪谞讬谉 讛诪注讜转 住讬诪谉 诇驻讬 砖讛讜讗 讞讜砖讘 砖讻讬讜谉 砖专讘讬诐 诪爪讜讬讬谉 砖诐 专讘讬诐 诇拽讞讜诐 讗讞转 讛谞讛 讜讗讞转 讛谞讛. 讗讘诇 讻砖讗讬谉 专讘讬诐 诪爪讜讬讬谉 砖诐 讛专讗砖讜谉 砖注讘专 砖诐 拽讘爪诐 讜诇拽讞诐 讻讜诇诐 讜讗诐 讻谉 讗驻砖专 砖诪谞讬谉 讬讛讬讛 住讬诪谉. 讜诪拽砖讬 诇讬讛 讚讗讬 诪驻讜讝专讬谉 讻讬讜谉 砖诇讗 讘讗讜 砖诐 讘讚专讱 讛谞讞讛 讛谞讛 讬转讬讬讗砖 诪讛诐 砖讬讞砖讜讘 砖谞驻诇讜 诇讜 讗讞转 讛谞讛 讜讗讞转 讛谞讛 讜讗驻讬诇讜 讗讬谉 专讘讬诐 诪爪讜讬讬谉 砖诐 讗驻砖专 砖讛专讘讛 诪爪讗讜诐 讜讗讬谉 诪谞讬谉 住讬诪谉 讘讝讛. 讜注讜讚 讚讘诪转谞讬转讬谉 转谞谉 诪注讜转 诪驻讜讝专讬谉 讛专讬 讗诇讜 砖诇讜 讜讗驻讬诇讜 讘专砖讜转 讛讬讞讬讚 讻诇 砖讻谉 讚诇讗 讘注讬谞谉 专讘讬诐 诪爪讜讬讬谉 砖诐. 讻讱 谞讝专拽讛 诪驻讬 讞讘讜专讛. 注讚 讻讗谉. 


讛砖转讗 讚讗转讬转 诇讛讻讬 讘转讬 讻谞住讬讜转 谞诪讬 讚讬转讘讜 讘讛讜 讙讜讬诐. 拽砖讬讗 诇讬 讗讻转讬 专讜讘 讬砖专讗诇 谞讬谞讛讜 讜砖诪注 诪讬谞讛 专讘讬 砖诪注讜谉 讘谉 讗诇注讝专 讗驻讬诇讜 讘专讜讘 讬砖专讗诇 讗讜诪专. 讜讬砖 诇讬 诇讜诪专 讚讻讬讜谉 讚讙讜讬诐 讬转讘讬 讘讛讜 转讚讬专 讻专讘讬诐 谞讬谞讛讜 讚讚专讬诐 诪讞驻砖讬谉 转讚讬专 讜诪诪砖诪砖讬谉 讘讻诇 诪讛 砖讬砖 讘讘讬转. 讜讗祝 注诇 讙讘 讚讗讬讻讗 诇诪讬诪专 讚诪专讜讘讗 讬砖专讗诇 谞驻讜诇 讘注诇讬诐 诪转讬讬讗砖讬诐 讚诪讬诪专 讗诪专讬 讙讜讬诐 讚讬转讘讬 讛转诐 诪砖讻讞讬 诇讬讛 讚专讜讘 讬砖专讗诇 讛谞讻谞住讬诐 讜讛讬讜爪讗讬谉 砖诐 讚专讱 讛讬诇讜讻谉 讜讚专讱 讻谞讬住转谉 讗讬谞谉 诪讞驻砖讬谉 讜讗讬谞讜 诪爪讜讬 讻诇 讻讱 诇诪爪讜讗 诪讛 砖讘讘讬转. 讜讬转讘讬 讘讛讜 讙讜讬诐 讙专住讬谞谉 讜诇讗 讙专住讬谞谉 讚砖讻讬讞讬 讘讛讜 讙讜讬诐. 讜讻谉 讛讙讬专住讗 讘专讜讘 讛住驻专讬诐 讜讗祝 注诇 驻讬 砖诪爪讗转讬 拽爪转谉 砖讻转讜讘 讘讛谉 讚砖讻讬讞讬 讘讛讜 讙讜讬诐. 讛专砖讘"讗. 


讜转驻砖讜讟 诪讬谞讛 讚诪讜讚讜 专讘谞谉 诇专讘讬 砖诪注讜谉 讘谉 讗诇注讝专 讘专讜讘 讙讜讬诐. 讜讗诐 转讗诪专 诇讗 转驻砖讜讟 诇讗 讛讗 讜诇讗 讛讗 讚讝讬诇 讛讻讗 诪讚讞讬 讜讝讬诇 讛讻讗 诪讚讞讬 讚讛讻讬 谞诪讬 讗诪专讬谞谉 讘讻诪讛 讚讜讻转讬. 讬砖 诇讜诪专 讚诪讻诇 诪拽讜诐 转驻砖讜讟 讛讗 讚诪讬讘注讬讗 诇谉 诇注讬诇 讗讬 驻诇讬讙讬 专讘谞谉 注诇讬讛 讚专讘讬 砖诪注讜谉 讘讬谉 讘专讜讘 讙讜讬诐 讘讬谉 讘专讜讘 讬砖专讗诇 讚诪讛讻讗 砖诪注讬谞谉 讚讞讚 诪讬谞讬讬讛讜 诪驻诇讬讙 讘讬谉 讘专讜讘 讙讜讬诐 诇专讜讘 讬砖专讗诇. 转诇诪讬讚 讛专"专 驻专抓 讝"诇. 
讜讻谉 驻讬专砖 讛专讬讟讘"讗 讚讛讻讬 拽讗诪专 诪讻诇 诪拽讜诐 转驻砖讜讟 诪讬谞讛 讚讗讜 专讘谞谉 讗讜 专讘讬 砖诪注讜谉 讘谉 讙诪诇讬讗诇 诪驻诇讬讙 讘讬谉 专讜讘 讙讜讬诐 诇专讜讘 讬砖专讗诇 讚讛讗 诪住驻拽讗 诇谉 谞诪讬 讚讬诇诪讗 专讘讬 砖诪注讜谉 讘谉 讗诇注讝专 讗诪专 讗驻讬诇讜 讘专讜讘 讬砖专讗诇 讜专讘谞谉 驻诇讬讙讬 讗驻讬诇讜 讘专讜讘 讙讜讬诐 讜讗诐 讻谉 转驻砖讜讟 诪讛讻讗 讚讛讗 诇讬转讗. 注讚 讻讗谉. 
讜讗诐 转讗诪专 诪讗讬 拽驻专讬讱 诪谞诇谉 讚诪讜讚讜 讚讬诇诪讗 砖讗谞讬 讛讻讗 讚讗讬讬专讬 讚诇讗 讬讚注 诪诪讬 谞驻诇 讜转诇讬谞谉 讘专讜讘 讙讜讬诐 讗讘诇 讬讚注 讚诪讬砖专讗诇 谞驻诇 诪谞诇谉 讚诪讜讚讜. 讜讬砖 诇讜诪专 讚讛讗 讘讛讗 转诇讬讗 讻讬讜谉 讚讗讬 诇讗 讬讚注讬 诪诪讬 谞驻诇 转诇讬谞谉 讘专讜讘 讙讜讬诐 讗诐 讻谉 讛讛讜讗 讚谞驻诇 诪讬谞讬讛 诪讬讬讗砖 诪讬诪专 讗诪专 诪讗谉 讚讗砖讻讞 转诇讬 讘专讜讘 讙讜讬诐. 讙诇讬讜谉. 


讘讟诪讜谉. 讜拽砖讛 诇诪专讬 讛专"祝 讝"诇 讚讗诐 讻谉 讗诪讗讬 讗诪专讬谞谉 讛专讬 讗诇讜 砖诇讜 讘专讜讘 讙讜讬诐 讛讗 讻讬讜谉 讚讟诪讜谉 讛讜讗 讗诐 讻谉 诇讗 诪讬讬讗砖讬 诪讬谞讬讛 讛讘注诇讬诐 讚讗诪专讬 诪讬 讬诪爪讗诐 砖诐. 讜讬砖 诇讜诪专 讚讗讬讬讗砖 诪砖讜诐 讚驻注诪讬诐 讬讞驻砖讜 砖诐 讗谞砖讬诐 砖讗讬谞诐 诪讛讜讙谞讬诐 讜讬诪爪讗讜 讗讜转诐 讜诇讗 讬讙讬讚讜 讚诪砖讜诐 讞砖砖讗 砖诪讗 讬诪爪讗讜 诪讛讜讙谞讬诐 诇讗 讗讬讬讗砖 讚讬讚注 讗诐 讬诪爪讗讜讛讜 讬讻专讬讝讜 讜讛讜讗 讬转谉 讘讛 住讬诪谞讬谉. 讜讛砖转讗 谞讬讞讗 砖驻讬专 讚讚讜拽讗 讘专讜讘 讬砖专讗诇 讞讬讬讘 诇讛讻专讬讝 讚诇讗 诪讬讬讗砖 讚讻讬讜谉 讚专讜讘 讬砖专讗诇 诪讬诪专 讗诪专 讻讬 谞诪讬 讬诪爪讗讜 砖讗讬谞诐 诪讛讜讙谞讬诐 诪讻诇 诪拽讜诐 讬砖 诪讛讜讙谞讬诐 讬专讗讜诐 讜讬诪讞讜 讘讬讚诐 讗讘诇 讘专讜讘 讙讜讬诐 讜讚讗讬 诪讬讬讗砖 讚诪讬诪专 讗诪专 诪讬 讬诪讞讛 讘讬讚诐 讜诪砖讜诐 讛讻讬 讗诪专讬谞谉 讚讛谉 砖诇讜. 转诇诪讬讚 讛专"祝. 
讜讛专讬讟讘"讗 讝"诇 驻讬专砖 讜讝讛 诇砖讜谞讜: 讘讟诪讜谉. 驻讬专讜砖 讜讗驻讬诇讜 讛讻讬 讗诐 专讜讘 讙讜讬诐 讗讬讗讜砖讬 诪讬讬讗砖 讜讻讗讘讬讚讛 诪讚注转 讛讬讗 砖讚专讱 讛讙讜讬诐 诇讞驻砖 讘讗砖驻讜转 讜诇讙诇讜转 讛讟诪讜谉 砖诐. 注讚 讻讗谉. 


讗讬 讟诪讜谉 诪讗讬 注讘讬讚转讬讛 讙讘讬讛. 讗驻砖专 诇讜诪专 讚讗拽砖讬 讗驻讬诇讜 讘专讜讘 讙讜讬诐 讚讗讬谉 讛讜诇讻讬谉 讘诪诪讜谉 讗讞专 讛专讜讘. 讗讬 谞诪讬 讬砖 诇讜诪专 讚诇讗 诪拽砖讬 讗诇讗 诇专讜讘 讬砖专讗诇 讚讻讬讜谉 讚讟诪讜谉 讛讜讗 讛讗 诇讗讜 转讗讘讚 诪诪谞讜 讛讜讗 讜讗驻讬诇讜 讬砖 讘讜 住讬诪谉 讗讬谞讜 诪讞讜讬讘 诇讬拽讞 讗讜转讛 讜诇讛讻专讬讝 讗诇讗 讬谞讬讞谞讛 讘诪拽讜诪讛 讚讜讚讗讬 讛讬谞讜讞 讛讜讗 讜讟诪讜谞讛 讛讬讗 砖讗讬谉 诇讜 诇讞讜砖 砖诪讗 讬诪爪讗谞讛 讙讜讬 讜讗驻讬诇讜 讘专讜讘 讙讜讬诐 讜讻诇 砖讻谉 讘专讜讘 讬砖专讗诇. 讜诪讻诇 诪拽讜诐 讗驻砖专 讚讛谞讬 诪讬诇讬 讘讜讚讗讬 讛讬谞讜讞 讚讗驻讬诇讜 讬砖 讘讛诐 住讬诪谉 讗诪专讬谞谉 诪讗讬 注讘讬讚转讬讛 讙讘讬讛 砖讗讬谞讜 诪讜讝讛专 讜讙诐 讻谉 讗讬谉 诇讜 诇讬讟诇讛 讜诇讛讻专讬讝 讚砖诪讗 诇讗 讬讚注讜 讛讘注诇讬诐 讘讛讻专讝讛 讗讜 砖讻讞讜 住讬诪谞讬讛 讗讜 砖诪转讜 讜讛讜讚讬注讜 诇讬讜专砖讬讜 讜诇讗 讛讜讚讬注讜 住讬诪谞讛 讜讻诪讛 讞砖砖讜转 砖讬砖 讘讝讛. 讗讘诇 讘住驻拽 讛讬谞讜讞 讘讚讘专 砖讬砖 讘讜 住讬诪谉 讛讬讛 谞专讗讛 诇讬 砖讬讻讜诇 诇讬讟讜诇 讜砖讛讜讗 讻诪讞讜讬讘 讜讗诐 讻谉 讛讬讛 讬讻讜诇 诇转专抓 讘住驻拽 讛讬谞讜讞 讜讘讚讘专 砖讬砖 讘讜 住讬诪谉 讻诪讜 砖讗诪专 讞讬讬讘 诇讛讻专讬讝 讜爪诇"讻. 讜讗驻砖专 诇讜诪专 讚讘住驻拽 讛讬谞讜讞 讻讬讜谉 讚讗讬讻讗 专讜讘 讙讜讬诐 讗讜 讗驻讬诇讜 讘专讜讘 讬砖专讗诇 诇诪讗谉 讚讗讬转 诇讬讛 讛讻讬 讗讬谉 诇讜 诇讬讟讜诇 讜诇讛讻专讬讝 讚讻讬讜谉 讚注讘专讬 专讘讬诐 讛讜讛 诇讬讛 讻讚讘专 砖讗讬谉 讘讜 住讬诪谉 讘诪拽讜诐 讚诇讗 砖讻讬讞讬 专讘讬诐 讚诇讗 讬讟讜诇 诪讛谞讛讜 讟注诪讬 讚讛转诐 讚讛讻讗 谞诪讬 讗祝 注诇 驻讬 砖讬讻专讬讝 讗驻砖专 砖诇讗 讬讘讗讜 讘注诇讬诐 诪讟注诐 讚驻讬专砖 专砖"讬 讚讻砖讞讝专讜 诇诪拽讜诪讛 讜诇讗 诪爪讗讜讛 谞转讬讬讗砖 (讜)讻讬讜谉 讚讗讬讻讗 专讘讬诐 注讜讘专讬诐 讜注讚讬驻讗 诪讬谞讛 讚讻讬讜谉 讚讗讬讻讗 专讘讬诐 诇讗 诪谞讞讬 讻诇诇 讗诇讗 讟诪讜谉 诪诪砖 讜诇讗 讗讞专 讛讙驻讛 讜讗讞专 讛讚诇转 讛讬诇讻讱 讗讬谉 砖诐 住驻拽 讛讬谞讜讞 讚讜讚讗讬 诇讗 诪谞讞讬 砖诐 讘讻讛讗讬 讙讜讜谞讗 讚讞讬讬砖讬 诇专讘讬诐 讛注讜讘专讬诐 讜讜讚讗讬 讘谞驻讬诇讛 讛讜讛 讜谞转讬讬讗砖讜 讜讛讬讛 讬讻讜诇 诇讬讟讜诇 讜砖诇讗 诇讛讻专讬讝 讻诇诇 讗诇讗 讘讟诪讜谉 诪诪砖 讛讜讗 讚诇讗 诪转讬讬讗砖讜 讗驻讬诇讜 讘专讜讘 讙讜讬诐. 砖讬讟讛.





诪讛专砖"讗 - 讞讬讚讜砖讬 讛诇讻讜转

讘讚"讛 讜诪讜讚讛 专"砖 讘讻诇讬 讻讜' 诪讚拽讗诪专 讜诪讜讚讛 诪砖诪注 讚诇专讘谞谉 讻讜' 讜拽砖讛 讚诇讗 诪爪讬谞讜 讚讗诪专讬 专讘谞谉 讝讛 讘驻讬专讜砖 讻讜' 注讻"诇 讬砖 诇讚拽讚拽 讘讚讘专讬讛诐 讚讛讗 诪讚拽转谞讬 讘诪转谞讬' 讗专砖讘"讗 讻诇讬 讗谞驻讜专讬讗 讻讜' 讬砖 诇讛讜讻讬讞 讘驻砖讬讟讜转 诪讻诇诇 讚转"拽 讗讬转 诇讬讛 讚讞讬讬讘 诇讛讻专讬讝 讚讻讛"讙 诪讚拽讚拽 转诇诪讜讚讗 诇注讬诇 讘专讬砖讗 讚拽转谞讬 专"讬 讗讜诪专 讻讜' 讚讘专 砖讬砖 讘讜 砖讬谞讜讬 讞讬讬讘 诇讛讻专讬讝 诪讻诇诇 讚转谞讗 拽诪讗 住讘专 讛专讬 讗诇讜 砖诇讜 讗注"讙 讚诇讗 讗诪专讜 专讘谞谉 砖诐 讘驻讬专讜砖 讜讗驻砖专 诇讜诪专 讚讛转诐 砖驻讬专 讗诪专讜 专讘谞谉 讘驻讬专讜砖 讚拽讗诪专 讘注讬讙讜诇 讜讻讻专 住转诪讗 讗驻讬' 讬砖 讘讜 砖讬谞讜讬 讛专讬 讗诇讜 砖诇讜 讜拽讗诪专 专"讬 诪爪讗 注讬讙讜诇 讜讘转讜讻讜 讞专住 讻讜' 讞讬讬讘 诇讛讻专讬讝 讗讘诇 讘讛讱 讚讗谞驻讜专讬讗 专砖讘"讗 讗讬谞讜 讗诇讗 讻诪讜住讬祝 注诇 讚讘专讬 转谞讗 拽诪讗 讘讻诇 讛谞讬 讚讞砖讬讘 讚讛专讬 讛讜讗 砖诇讜 讜讚讜"拽:


讘讚"讛 讗讘诇 砖谞讬诐 讻讜' 讗讬 诪讬讬专讬 讚专讱 谞驻讬诇讛 讗"砖 讚讗讝 诇讗 讛讜讛 诪谞讬谉 住讬诪谉 讻讜' 讗讬 谞诪讬 诪讬讬专讬 讚专讱 讛谞讜讞 讻讜' 注讻"诇 讜驻讬' 诇讚讘专讬讛诐 讗讬 诪讬讬专讬 诪转谞讬' 讚专讱 谞驻讬诇讛 讻讜' 讚讘讛讻讬 诪爪讬 讗讬讬专讬 诪转谞讬' 讘讬谉 诇专讘讛 讘讬谉 诇专讘讗 讻诪讜 砖驻讬专砖讜 讛转讜住驻讜转 讘专"驻 讗讝 讗"砖 讚诇讗 讛讜讬 诪谞讬谉 诪讞专讜讝讜转 讜讻讻专讜转 住讬诪谉 讚讘讚专讱 谞驻讬诇讛 诪转讬讬讗砖 讛讗讜讘讚 讻讬 诇讗 讬讻讜诇 诇讬转谉 住讬诪谉 讘诪谞讬谞' 讻讚诪讜讻讞 诇拽诪谉 讘砖诪注转转讗 讚讙' 诪讟讘注讜转 讗讘诇 讛讘专讬讬转讗 讗讬讬专讬 讚诪爪讗谉 讚专讱 讛谞讜讞 讝讛 注"讙 讝讛 讚诇讗 讗转专诪讬 讘转专转讬 讚谞驻诇讬 讗讛讚讚讬 讜讛讜讬 砖驻讬专 诪谞讬谉 住讬诪谉 诇专讘讛 讜讛"谞 诇专讘讗 讛讜讬 讙诐 诪拽讜诐 住讬诪谉 讗讘诇 讘诪爪讗谉 讗讞讚 讗讞讚 诇讬讻讗 诇讗 住讬诪谉 诪谞讬谉 诇讻"注 讜诇讗 住讬诪谉 诪拽讜诐 诇专讘讗 讚讘讞讚讗 讗讬讻讗 诇诪讬诪专 讚专讱 谞驻讬诇讛 讗转专诪讬 讜讻转讘讜 注讜讚 讗"谞 诪讬讬专讬 讚专讱 讛谞讜讞 讜诇讬讻讗 讗诇讗 诪讞专讜讝讛 讗讞转 讻讜' 讜砖讬讬讱 讚专讱 讛谞讜讞 讗驻讬诇讜 讘讞讚讗 砖讛讜讗 谞讬讻专 砖讛讜讗 诪讜谞讞 讻讱 讘讻讜讜谞讛 讜诇讗 讘谞驻诇 砖诇讗 讘讻讜讜谞讛 讜讘讛讻讬 诪爪讬 谞诪讬 讗讬讬专讬 讛讘专讬讬转讗 讚拽转谞讬 讘讝诪谉 砖诪爪讗谉 讗' 讗' 讗驻讬诇讜 讚专讱 讛谞讜讞 讜讛讬讬谞讜 讚讜拽讗 诇专讘讛 讚诇讬转 讘讬讛 住讬诪谉 诪拽讜诐 讜住讬诪谉 诪谞讬谉 谞诪讬 诇讬讻讗 讘讞讚讗 讗讘诇 诇专讘讗 讻讬讜谉 讚讛讜讬 讚专讱 讛谞讜讞 讛讜讬 诪拽讜诐 住讬诪谉 讗驻讬' 讘讞讚讗 讗诇讗 讚住"诇 讚讞讚讗 诇讗 讛讜讬 讚专讱 讛谞讜讞 讚讗驻砖专 讚讗转专诪讬 讚谞驻诇 讻讱 讜讻"讻 讛转讜住驻讜转 讘诪转谞讬' 讚诇专讘讗 诇讗 讗讬讬专讬 诪转谞讬' 讗诇讗 讚专讱 谞驻讬诇讛 讜讘讝讛 讬转讬讬砖讘 诪讛 砖讛拽砖讛 讛讘"讬 讘住讬诪谉 专住"讘 讘砖诪注转' 讘讘' 讘讚讬诐 讗诪讗讬 讞讬讬讘 诇讛讻专讬讝 讚诇诪讗 讚专讱 谞驻讬诇讛 讛讬讗 讻讚讗诪专讬谞谉 讘诪爪讗 砖谞讬 诪讟讘注讜转 讜讗"谞 讻讜' 注讻"诇 讚注"讻 讗讬谉 讛讚讘专讬诐 砖讜讬谉 讻诪"砖 讛转讜住' 诇专讘讛 讚讗驻讬诇讜 讘讞讚 诪讞专讜讝 讗驻砖专 讚谞讬讻专 砖讛讜讗 讚专讱 讛谞讜讞 讜诇讛讻讬 讘讞讚 讗讬转 诇讬讛 讚讗驻砖专 讚讗转专诪讬 讘谞驻讬诇讛 讗讘诇 讘转专讬 诪讜讚讛 讗诐 讛诐 诪讜谞讞讬诐 讝讛 注"讙 讝讛 讚诇讗 讗转专诪讬 讻讱 讘谞驻讬诇讛 讗讘诇 讘诪讟讘注 讻"注 诪讜讚讜 讚讘注讬 讙' 讜注砖讜讬诐 讻诪讙讚诇讬诐 诇专讘讬 讬爪讞拽 讚讘注"讗 讗驻砖专 讚诪转专诪讬 讙诐 讘谞驻讬诇讛 讜诇讬讻讗 诇讗拽砖讜讬讬 谞诪讬 讛讻讗 讚讘诪讻专讬讝 讘讚讬谉 讜诪讞专讜讝讜转 诇讗讜 诪谞讬谉 住讬诪谉 讛讜讗 讘转专转讬 讻讚诪住讬拽 诇注讬诇 讙讘讬 砖讟专讬 讜诇拽诪谉 讙讘讬 讙' 诪讟讘注讜转 讚讛讻讗 讗驻砖专 诇讛讻专讬讝 诪讞讟讬谉 讜爪谞讜专讜转 讜讻谉 讻转讘 讛专讗"砖 讜讻"讻 诪讛专砖"诇 注"砖:


讘讚"讛 讗转"诇 驻诇讬讙讬 讻讜' 讜讚讜讞拽 讛讜讗 诇讛注诪讬讚 讘住讬诪讟讗 讻讜' 注讻"诇 讚诪砖"讛 诇讗 诪讚讻专 专讛"讬 讘讻诇 讗诇讜 诪砖讜诐 讚讗驻讬诇讜 讘住讬诪讟讗 讞讬讬讘 诇讛讻专讬讝 讚讗"讻 讙讘讬 讻专讬讻讜转 讚诪讚讻专 专讛"讬 讗讘诇 讘住讬诪讟讗 讗讬谞讜 讞讬讬讘 诇讛讻专讬讝 讜讗诪讗讬 诪讚讻专 专讬砖讗 讘专讛"专 讻讬讜谉 讚讗驻讬诇讜 讘住讬诪讟讗 讚讬谞讜 讻谉 讜讚讜"拽:





诪讛专"诐

讙诪' 讗转"诇 讗驻讬诇讜 讘专讜讘 讬砖专讗诇 谞诪讬 讗诪专 驻诇讬讙讬 专讘谞谉 讜讘讜' 讜讗转"诇 驻诇讬谞讬 讘专讜讘 讬砖专讗诇 讻爪"诇:


转讜住' 讚"讛 讗讘诇 砖谞讬诐 讜讻讜' 注讚 讚诇讗 讛讜讛 诇讬讛 诇诪转谞讬 讗诇讗 讜讻讜' 讻爪"诇:


讚"讛 讘讟诪讜谉 讜讻讜' 诪讚诪驻诇讬讙 讘讬谉 专讜讘 讛注讬专 讻讜转讬诐 讻爪"诇:





讞讻诪转 砖诇诪讛

讙诪专讗 砖谞讬诐 砖谞讬诐 讞讬讬讘 诇讛讻专讬讝 讻讜' 谞"讘 驻讬专讜砖 讜诪讻专讬讝 诪讞讟讬谉 诪爪讗转讬 讗讜 爪讬谞讜专讜转 讜拽专讚讜诪讬谉 讜讛讜讗 讗讜诪专 讘' 讘讚讬谉 讛讬讜 讚注讻砖讬讜 讛讜讬 砖谞讬诐 砖驻讬专 住讬诪谉 讗讘诇 讗讞讚 诇讗 讛讜讬 诪谞讬谉 住讬诪谉 砖讻谉 讚专讱 诇注砖讜转 讘讚讬谉 讜诪讞专讜讝讜转 讻讜诇谉 讘诪谞讬谉 讛砖讜讛 讜讻谉 驻讬' 讘讗砖专"讬 注"砖:


砖诐 讗诇讗 诇注讜诇诐 讘爪专讜专讬谉 讜讛讻讗 讘诪讗讬 注住拽讬谞谉 讻讜. 讻爪"诇 讜谞"讘 讘住"讗 爪讘讜专讬谉 讜讻谉 诪砖诪注 诇讻讗讜专讛 讜讛讜讗 讛讬驻讱 砖诇 驻讝讜专讬谉 讗讻谉 讙讬专住讗 讝讜 讛讬讗 讙讬专住讗 讗诪讬转讬转 讜讛"拽 诇注讜诇诐 讗驻讬' 讘爪专讜专讬谉 讜讬砖 讘讛谉 住讬诪谞讬谉 讻讚诇拽诪谉 讘诪转谞讬' (讘讘讗 诪爪讬注讗 讚祝 讻"讝 注"讗) 讜讛专讗"砖 讛讘讬讗 专讗讬讛 诪讛讻讗 讚爪专讜专讬谉 讛讜讬 住讬诪谉 注"砖 讚祝 拽诇"讚 注"讗 谞"诇:


专砖"讬 讚"讛 讛诪讜爪讗 诪注讜转 拽住"讚 讻爪"诇:





诪讛专"诐 砖讬祝

讘转讜住' 讘讚"讛 讜诪讜讚讛 讜讻讜'. 讛拽砖讛 诪讛专"砖 讜讝"诇 讬砖 诇讚拽讚拽 讘讚讘专讬讛诐 讚讛讗 诪讚拽转谞讬 讘诪转谞讬' 专砖讘"讗 讗讜诪专 讻诇讬 讗谞驻讜专讬讗 讻讜' 讬砖 诇讛讜讻讬讞 讘驻砖讬讟讜转 诪讻诇诇 讚转"拽 讗讬转 诇讬讛 讚讞讬讬讘 诇讛讻专讬讝 讚讻讬 讛讗讬 讙讜讜谞讗 诪讚讬讬拽 转诇诪讜讚讗 诇注讬诇 讘专讬砖讗 讚拽转谞讬 讘专"讬 讻诇 讚讘专 砖讬砖 讘讜 砖讬谞讜讬 讜讻讜' 诪讻诇诇 讚转"拽 住讘专 砖诇讜 讜讗注"讙 讚诇讗 讗诪专讜 专讘谞谉 砖诐 讘驻讬专讜砖 讜讗驻砖专 诇讜诪专 讚讛转诐 砖驻讬专 讗诪专讜 专讘谞谉 讘驻讬专讜砖 讚拽讗诪专讬 讘注讬讙讜诇 讜讻讻专 住转诪讗 诪砖诪注 讗驻讬诇讜 讬砖 讘讜 砖讬谞讜讬 讛专讬 讗诇讜 砖诇讜 讜拽讗诪专 专"讬 诪爪讗 注讬讙讜诇 讜讻讜' 讞讬讬讘 诇讛讻专讬讝 讗讘诇 讘讛讱 讚讗谞驻讜专讬讗 专砖讘"讗 讗讬谞讜 讗诇讗 讻诪讜住讬祝 注诇 转"拽 讘讻诇 讛谞讬 讚讞砖讬讘 讚讛专讬 讗诇讜 砖诇讜 注"讻. 讜谞"诇 讘诇讗"讛 讚专"讬 讬"诇 讚砖诪注 诇转"拽 讗祝 讘住讬诪谉 诪讗诇讬讜 讛专讬 讛讜讗 砖诇讜 讗讘诇 专砖讘"讗 讗讬 讗驻砖专 诇讜诪专 讻谉 讚讛讗 讘讘讘讗 讚讛专讬 讛讜讗 砖诇讜 注住拽讬谞谉 讜讗转讗 讛讜讗 讜拽讗诪专 讙"讻 讛专讬 讗诇讜 砖诇讜 讜讗讬 砖诪注 诇转"拽 诪讬讚讬 讚讞讬讬讘 诇讛讻专讬讝 讛讜诇"诇 讘住讬驻讗 [讚拽转谞讬] 讜讗诇讜 讞讬讬讘 诇讛讻专讬讝 诇讻谉 驻讬专砖讜 诪讚讬讜拽讗 讚拽讞砖讬讘 转"拽 讘讛专讬 讛讜讗 砖诇讜 谞砖诪注 诇专砖讘"讗. 讜讘住诪讜讱 讜讻谉 讛讬讛 专砖讘"讗 讜讻讜' 诇爪讚 讗讬讘注讬讗 讚讘专讜讘 注讜讘讚讬 讻讜讻讘讬诐 讚讜拽讗 讗祝 讚诇讗 驻诇讬讙讬 专讘谞谉 诪"诪 讛讗 诇讗 拽讗诪专 讜诪讜讚讛:


讘转讜住' 讘讚"讛 讗讘诇 砖谞讬诐 讻讜' 讜讛讗 讚拽讗诪专 诪讞专讜讝讜转 讻讜'. 讘讘专讬讬转讗 讙讜驻讗 谞诪讬 拽讗诪专 诪讞专讜讝讜转 (讬):


讘讗"讚 讚讜诪讬讗 讚专讬砖讗 讻讜' 讜讻讻专讜转 讻讜'. 讘讻讻专讜转 诇讗 讛讜讬 爪"诇 讚注诇诪讗 讚砖谞讬诐 诇讗 讛讜讬 住讬诪谉 讻诪讜 砖讟专讬 诪讻专讬讝 诇注讬诇 讚诇讗 住讙讬 讘诇讗 砖诇砖 讜讟讘注讗 诪讻专讬讝 诇拽诪谉 讘住诪讜讱 专拽 讘讘讚 诪讞讟讬谉 讜讻讜' 砖讛诇讛 诪讻专讬讝 诪讞讟讬谉 诪爪讗转讬 讜讝讛 爪专讬讱 砖讬讗诪专 讘讚讬谉 讛讬讜 讜砖谞讬诐 讛讬讜 [讘转专转讬 住讙讬] 讗讘诇 诪讞专讜讝 讗讞讚 讛讬讛 讝讛 诇讗 讛讜讬 住讬诪谉 [砖讗讜诪专 砖讛讬讛 讘讘讚] 砖讻谉 讚专讱 诇注砖讜转 诪讛谉 诪讞专讜讝讜转 讜讗祝 讗诐 讬讗诪专 诪谞讬谉 讛诪讞讟讬谉 诇讗 讛讜讬 住讬诪谉 讚诪谞讬谉 讻诇 讛讞专讜讝讬谉 砖讜讬谉 讜讻讚诇注讬诇 诪讞专讜讝讜转 砖诇 讚讙讬诐 讜诇讬讛讜讬 诪谞讬谉 住讬诪谉 讘诪谞讬谉 讚砖讜讬谉 讗诇讗 讻砖诪爪讗 讘' 讘讚讬谉 讜讝讛 诪讻专讬讝 诪讞讟讬谉 诪讬 讬讗诪专 诇讝讛 砖讘' 讘讚讬谉 讛讬讛 讚诇诪讗 诪讞讟讬谉 诪讘讚 讗讞讚 拽讗诪专 讜讻"讻 讛专讗"砖 讘讛讚讬讗:


讘讗"讚 讗诇讗 诪注讜转 爪讘讜专讜转 讜驻讬专讜转 爪讘讜专讜转 讜讻讜'. 讜诪讚拽诪砖谞讬 诇讬砖谞讗 讜拽讗诪专 谞诪讬 爪讘讜专讬 砖"诪 诪谞讬谉 住讬诪谉 讜诇讻讱 讻讬 拽诪砖谞讬 爪讘讜专 驻讬专讜转 讗注"讙 讚拽诪砖谞讬 诇讬砖谞讗 讚讛讜"诇 诇诪讬转谞讬 诪注讜转 爪讘讜专讜转 讝讛 讗讬谉 拽讜砖讬讗 讻讬讜谉 讚诇讬砖谞讗 拽讬讟讗 谞拽讬讟:
讜讻转讘 诪讛专"砖 讬爪"讜 驻讬专讜砖 诇讚讘专讬讛诐 讗讬 诪讬讬专讬 诪转谞讬' 讚专讱 谞驻讬诇讛 讚讘讛讻讬 诪爪讬 讗讬讬专讬 诪转谞讬' 讘讬谉 诇专讘讛 讘讬谉 诇专讘讗 讻诪讜 砖驻讬专砖讜 讛转讜住' 讘专讬砖 驻讬专拽讬谉 讗讝 讗"砖 讚诇讗 讛讜讬 诪谞讬谉 诪讞专讜讝讜转 讜讻讻专讜转 住讬诪谉 讚讘讚专讱 谞驻讬诇讛 诪转讬讗砖 讛讗讜讘讚 讻讬 诇讗 讬讜讻诇 诇讬转谉 住讬诪谉 讘诪谞讬谞讜 讻讚诪讜讻讞 诇拽诪谉 讘砖诪注转讬谉 讚讙' 诪讟讘注讜转 讚讘注讬谞谉 讻诪讙讚诇讬谉 砖讬讛讬讛 讚专讱 讛讬谞讜讞 讗讘诇 讛讘专讬讬转讗 讗讬讬专讬 讚诪爪讗谉 讚专讱 讛讬谞讜讞 讝讛 注"讙 讝讛 讚诇讗 讗转专诪讬 讘转专转讬 砖谞驻诇讜 讗讛讚讚讬 讜讛讜讬 砖驻讬专 诪谞讬谉 住讬诪谉 诇专讘讛 讜讛"谞 诇专讘讗 讛讜讬 讙诐 诪拽讜诐 住讬诪谉 [诇讗 讛讜"诇 诇讛讝讻讬专 讻讗谉 诪拽讜诐 讜诪讗讬 注讘讬讚转讬讛 讛讻讗 讚讚诇诪讗 讗讬讬专讬. 讻"讝 讛讬讛 讘诪讜住讙专 讜讬砖 讗讬讝讛 讞住专讜谉 讘讚讘专讬讜] 讗讘诇 讘诪爪讗谉 讗讞讚 讗讞讚 讘讝讛 诇讬讻讗 诇讗 住讬诪谉 诪谞讬谉 诇讻"注 讜诇讗 住讬诪谉 诪拽讜诐 诇专讘讗 讚讘讞讚 讬"诇 讚专讱 谞驻讬诇讛 讗讬转专诪讬 讜讻转讘讜 注讜讚 讗讬 谞诪讬 诪讬讬专讬 讚专讱 讛讬谞讜讞 讜诇讬讻讗 讗诇讗 诪讞专讜讝讛 讗讞转 讜讻讜' 讜砖讬讬讱 讚专讱 讛讬谞讜讞 讗驻讬诇讜 讘讞讚讗 砖讛讜讗 谞讬讻专 砖诪讜谞讞 讻讱 讘讻讜讜谉 讜诇讗 讘谞驻诇 砖诇讗 讘讻讜讜谞讛 讜讘讛讻讬 诪爪讬 谞诪讬 讗讬讬专讬 讛讘专讬讬转讗 讚拽转谞讬 讘讝诪谉 砖诪爪讗谉 讗讞讚 讗讞讚 讗驻讬诇讜 讚专讱 讛讬谞讜讞 讜讛讬讬谞讜 讚讜拽讗 诇专讘讛 讚诇讬转 诇讬讛 住讬诪谉 诪拽讜诐 讜住讬诪谉 诪谞讬谉 谞诪讬 诇讬讻讗 讘讞讚讗 讗讘诇 诇专讘讗 讻讬讜谉 讚讛讜讬 讚专讱 讛讬谞讜讞 讛讜讬 诪拽讜诐 住讬诪谉 讗驻讬诇讜 讘讞讚讗 讗诇讗 讚住"诇 讚讞讚讗 诇讗 讛讜讬 讚专讱 讛讬谞讜讞 讚讗驻砖专 讚讗讬转专诪讬 讚谞驻讬诇 讻讱 讜讻谉 讻转讘讜 讛转讜住' 讘诪转谞讬' 讚诇专讘讗 诇讗 讗讬讬专讬 诪转谞讬' 讗诇讗 讚专讱 谞驻讬诇讛 讜讘讝讛 讬转讬讬砖讘 诪"砖 讛讘"讬 住讬' 专住"讘 讘砖谞讬 讘讚讬诐 讗诪讗讬 讞讬讬讘 诇讛讻专讬讝 讚诇诪讗 讚专讱 谞驻讬诇讛 讻讚讗诪专 讘诪爪讗 讘' 诪讟讘注讜转 讜讻讜' 注讻"诇 讚注"讻 讗讬谉 讛讚讘专讬诐 砖讜讬谉 讻诪"砖 讛转讜住' 诇专讘讛 讚讗驻讬诇讜 诪讞专讜讝 讗讞讚 讗驻砖专 讚谞讬讻专 砖讛讜讗 讚专讱 讛讬谞讜讞 讜诇专讘讗 讘讞讚 讗讬转 诇讬讛 讚讗驻砖专 讚讗讬转专诪讬 讘谞驻讬诇讛 讗讘诇 讘转专讬 诪讜讚讛 讗诐 讛谉 诪讜谞讞讬诐 讝讛 注"讙 讝讛 讚诇讗 讗转专诪讬 讻讱 讘谞驻讬诇讛 讗讘诇 讘诪讟讘注 讻"注 诪讜讚讜 讚讘注讬谞谉 讙' 讜注砖讜讬谉 讻诪讙讚诇讬谉 诇专' 讬爪讞拽 讚讘注谞讬谉 讗讞专 讗驻砖专 讚诪讬转专诪讬 讙诐 讘谞驻讬诇讛 讜讻讜' 注"讻 讚讘专讬讜 讜讛诐 讚讘专讬诐 驻砖讜讟讬诐 讜注讬讬谉 诇拽诪谉 讘转讜住' 讘讚"讛 讜讛讜讗 砖注砖讜讬谉 讻诪讙讚诇讬谉:


讘转讜住' 讘讚"讛 讗诐 转诪爪讗 诇讜诪专 讜讻讜' 讜讻谉 诇拽诪谉 讗诪专 诇注讜诇诐 专讘谞谉 讜讻讜'. 讜讻谉 讘住诪讜讱 讗讬谞讜 转讜驻住 讘驻砖讬讟讜转 专拽 转驻砖讜讟 讚诪讜讚讜 专讘谞谉 诇专砖讘"讗 讘专讜讘 注讜讘讚讬 讻讜讻讘讬诐. 诪"砖 讛专讗"砖 讘砖诪注转讬谉 住讬' 讜' 讛讗讬 讚讗诪专 专砖讘"讗 诪驻谞讬 砖讛讘注诇讬诐 诪转讬讗砖讬谉 讻讜' 讛讗讬 诪转讬讗砖讬谉 讗住专讟讬讗 讜专讘讬诐 诪爪讜讬谉 砖诐 拽讗讬 讗讘诇 讗讬讚讱 讗驻讬诇讜 注讜诪讚 讜爪讜讜讞 谞注砖讛 讻爪讜讜讞 注诇 讘讬转讜 诇讻讗讜专讛 拽砖讛 讛讗 讗诪专讬' 讘讙诪专讗 讘住诪讜讱 注"讘 讜讛讘讬讗讜 讛专讗"砖 注讜讘讚讗 讚砖讜拽讗 讚讙诇讚讗讬 讚讗诪专 诇讬讛 谞注砖讛 讻爪讜讜讞 注诇 讘讬转讜 讜讻讜' 砖"诪 讚讙诐 讘专讘讬诐 诪爪讜讬谉 讗驻讬诇讜 注讜诪讚 讜爪讜讜讞 讛讜讬 讬讗讜砖 讜讗驻砖专 诇讜诪专 诇驻谞讬诐 诪砖讜专转 讛讚讬谉 讚诪住转诪讗 讗讬谞讜 讞讬讬讘 诇讛讻专讬讝 讗讘诇 讗诐 讘讗讜 讘注诇讬' 讜谞转谞讜 住讬诪谉 讛讬讛 讞讬讬讘 诇讛讞讝讬专 诇驻谞讬诐 诪砖讜专转 讛讚讬谉 讜注讬' 讘拽讬爪讜专 驻住拽讬 讛专讗"砖 讜注讬"诇 讚讗驻砖专 讚住"诇 诇专讗"砖 讚讘专讜讘 讬砖专讗诇 谞诪讬 拽讗诪专 专砖讘"讗 讜注诇讛 拽讗诪专 诪驻谞讬 砖讛讘注诇讬诐 讜讻讜' 讗讘诇 讘专讜讘 注讜讘讚讬 讻讜讻讘讬诐 谞注砖讛 讻爪讜讜讞 注诇 讘讬转讜 (讻) 讜砖讜拽讗 讚讙诇讚讗讬 专讜讘 注讜讘讚讬 讻讜讻讘讬诐 讛讜讬 讜讛谞讛 砖讗专 驻讜住拽讬诐 诇讗 讞讬诇拽讜 讘讚讬谉 讝讛. 讜注讬讬谉 诇注讬诇 讚诪拽砖讛 诇讗讘讬讬 诪讛讗 讚诪爪讗 诪注讜转 讘讘讬讛讻"谞 讜讻讜' 讜诪讗讬 诪拽砖讛 讛讗 讘讝讜讟讜 砖诇 讬诐 讗驻讬诇讜 讘讗 诇讬讚 讛诪讜爪讗 诇驻谞讬 讬讗讜砖 讻"注 诇讗 驻诇讬讙讬 讚砖专讬 讜讛讜讬 讬讗讜砖 砖驻讬专 讜讗"讻 讘诪拽讜诐 砖专讘讬诐 诪爪讜讬谉 谞诪讬 谞讬诪讗 讛讻讬 讚诪注讬拽专讗 注讜诪讚 诇讬讬讗砖 讚讛讗 讗驻讬诇讜 诇讗 诪讬讬讗砖 诇讗 诪讛谞讬 讜注讬讬谉 讜诪"诪 讗讬谞讜 讚讜诪讬讗 讝讛 诇讝讛:





专砖"砖

讙诪专讗 转"砖 讛诪讜爪讗 诪注讜转 讘讘"讻 讻讜'. 诇注讬诇 讻"讗 讘:



专砖"讬 讚"讛 注诇讛 讗'. 讙讘讬 注专讘讛 砖谞砖专讜 讻讜'. 转讬讜讛讗 拽讞讝讬谞讗 讛讻讗 讚讙讘讬 注专讘讛 诇讗 诪爪讬谞讜 讝讛 讛诇砖讜谉 专拽 讙讘讬 讛讚住 砖诐 (诇讙) 讗讘诇 诇讗 讙讘讬 谞砖专讜 讗诇讗 讙讘讬 讬讘砖讜 讜讙诐 诇砖讜谉 注诇讛 讗' 诇讗 诪爪讬谞讜 砖诐 讜诇讻谉 谞专讗讛 讚讻爪"诇 讙讘讬 砖讬注讜专 注专讘讛 讙' 讘讚讬 注诇讬谉 诇讞讬谉 (讜讛讜讗 砖诐 诪讚 讘) 讜讗"讚 (讛讬讬谞讜 专"砖 砖诐) 讗驻讬' 讻讜' 讜讻"讝 讛讜讗 讞讚 驻讬专讜砖 讜专"诇 讚讻讜讜谞转 讛讙诪专讗 注诇 讜讗"讚 讗讜 讚讻爪"诇 讙讘讬 讛讚住 砖讬讘砖讜 讻讜' 讜谞砖转讬讬专讜 讘讛 讙' 讘讚讬 注诇讬谉 诇讞讬谉 讜讬讻讜讜谉 诇驻讬' 讛专讗"砖 砖诐 讘诪拽爪转 讚住讙讬 注诇讛 讗' 诇讻诇 讘讚 讜讗祝 砖讛诇砖讜谉 讚诪讘讬讗 讛砖"住 诇讬转讗 砖诐 讻讘专 讛讘讗转讬 讘住"讚 讘讞讚讜砖讬 讙讬讟讬谉 (驻讛 讗) 讚讜讙诪讗讜转 讛专讘讛 讻讬讜"讘 讜讗"讚 讙讘讬 注专讘讛 讗驻讬' 注诇讛 讗' 讻讜' 讜专"诇 讜讗讬转 讚诪驻专砖讬 讜诇驻讬' 讛讗' 讚讞拽转讜 诇讬砖谞讗 讚转谞谉 砖讘讙诪专讗 讚砖诐 讙讘讬 注专讘讛 讛讜讗 诪讬诪专讗 讚讗诪讜专讗 讗讘诇 注诇 讘专讬讬转讗 砖讬讬讱 拽爪转 诇讬砖谞讗 讚转谞谉 讻诪砖"讻 讛转讜住' 讘拽讚讜砖讬谉 (诪) 讜讘讞讜诇讬谉 (驻讝 讘):



专砖"讬 讚"讛 驻诇讬讙讬 专讘谞谉 注诇讬讛. 讘转专讜讜讬讬讛讜. 谞专讗讛 讚诇"讙 专拽 驻诇讬讙讬 专讘谞谉 注诇讬' 讗讜 诇"驻 讜诪谉 讜讗转"诇 注讚 讜讗转"诇 诇"讙 讻诇诇 讗讜 讻讜讗讬转 住驻专讬诐 砖讻' 讛转讜住':



转讚"讛 讘讟诪讜谉. 讜讬"诇 讚讛讜讬 讬讗讜砖 砖诇诪"讚 讻讜'. 诇注讚"谞 讚讗驻讬' 专讘讗 诪讜讚讛 讛讻讗 讚讛转诐 讗诐 讛讬' 谞讜讚注 诇讜 砖谞讗讘讚讛 诪诪谞讜 讛讬' 诪转讬讗砖 诪讬讚 拽讜讚诐 砖诪爪讗讛 讝讛 讗讘诇 讛讻讗 讗驻讬' 讛讬' 谞讜讚注 诇讜 砖诪爪讗讛 讝讛 讛专讬 讛讜讗 讗讬砖 讛讙讜谉 讜讬讻专讬讝 讜讚讜"拽:





讛讙讛讜转 讬注讘"抓

专砖状讬 讚"讛 讗讙谞讬讘 讻讜' 砖诇 讗讜砖驻讬讝讜 讛讬讛. 谞"讘 诪讚讗砖诪注讬谞谉 转诇诪讜讚讗 诪讗讜砖驻讬讝讗. 诇诪讗讬 谞"诪. 讗诇讗 诪砖讜诐 讚讗讬 讚讬讚讬讛 讙讜驻讬讛 诇讗 讛讜讛 诇讬讛 诇诪注讘讚 讛讻讬. 讗注"讙 讚砖专讬. 诪"诪 讗讬谞讛 诪讚转 讞住讬讚讜转 讜诪"讝 讞住讬讚讗 讛讜讗 讚注讘讬讚 诇驻谞讬诐 诪砖讜专转 讛讚讬谉. 讗状讜 讚讗讜砖驻讬讝讜 讛讬讛 讜诇讗 讛讬讛 讬讻讜诇 诇讬驻讟专 诪谉 讛讚讬谉 讻讬 讛诇讛 诇讗 专爪讛 诇诪讞讜诇 讜注讜讚 砖诪讗 讛讬讛 讞讜砖讚 讗转 诪"讝. 诪砖讜"讛 诇讗 讛讜讛 住讙讬 讘诇讗"讛 诇讛讜爪讬讗 注爪诪讜 诪讛讞砖讚:





讘谉 讬讛讜讬讚注

诪址专 讝讜旨讟职专指讗 讞植住执讬讚指讗 讗执讙职谞执讬讘 诇值讬讛旨 讻旨址住旨指讗 讚旨职讻址住职驻旨指讗 诪值讗讜旨砖讈职驻旨执讬讝指讗. 驻讬专砖 专砖"讬 讝"诇 讻诇讬 砖诇 讗讜砖驻讬讝讗 讛讜讛. 讜讬砖 诇讛讘讬谉 诪讬 讛讻专讬讞讜 诇专砖"讬 诇驻专砖 讛讻诇讬 讛讬讛 砖诇 讗讜砖驻讬讝讗 讜讛诇讗 诇砖讜谉 '讗执讙职谞执讬讘 诇值讬讛旨' 谞专讗讛 讚讗讙谞讬讘 诇讜诪专 讝讜讟专讗 诪讘讬转 讛讗讜砖驻讬讝讗?
讜谞专讗讛 诇讬 讘住"讚 讻讬 专砖"讬 讝"诇 住讘专 讛住讘专讛 诪讻专讞转 讗讜转谞讜 诇驻专砖 讚讗讜转讜 讛讻讜住 诇讗 讛讬讛 砖诇 诪讜专 讝讜讟专讗 讗诇讗 砖诇 讗讜砖驻讬讝讗 讜讗拽讚讬诐 诇讛讘讬讗 诪注砖讛 讗讞转 砖砖诪注转讬 讚讛讙讗讜谉 讛砖诇"讛 讝"诇 讘注讜讚 讛讬讜转讜 讘讗砖讻谞讝 谞讙谞讘 诇讜 诪讘讬转讜 讻驻讜转 砖诇 讻住祝 讜谞讞砖讚 转诇诪讬讚 讗讞讚 诪转诇诪讬讚讬讜 讘讚讘专 讝讛 讜讛讙讗讜谉 讛砖诇"讛 讝"诇 讞拽专 讜讚专砖 讜讞驻砖 讜讬诪爪讗 讛讻驻讜转 讗爪诇 讛转诇诪讬讚 讛讛讜讗, 讜讗讝 诪专讜讘 讛讘讜砖讛 讛诪讬专 讚转讜 讗讞专 讻讱 讜谞转注砖专 讜谞住注 诪诪拽讜诐 诇诪拽讜诐 讜诪爪讗 讞谉 讘注讬谞讬 讛诪诇讱 讜讛砖专讬诐 讜讛讜驻拽讚 诪讗转 讛诪诪砖诇讛 诇讛讬讜转 砖专 讛诪讻住 讘注讬专 讛拽讜讚砖 讬驻讜 转讜讘"讘 [转讘谞讛 讜转讻讜谞谉 讘诪讛专讛 讘讬诪讬谞讜] 讜讛讙讗讜谉 讛砖诇"讛 讝"诇 讬讚注 砖讝讛 讛诪讬专 讚转讜 讗讱 诇讗 讬讚注 诪讛 谞注砖讛 讘讜.
讜讛谞讛 讗讞专讬 讝讛 讘讻诪讛 砖谞讬诐 谞住注 讛讙讗讜谉 讛砖诇"讛 讝"诇 诇讗专抓 讛拽讚讜砖讛 诇讚讜专 讘讬专讜砖诇讬诐 转讜讘"讘 讜讻讗砖专 讘讗 诇注讬专 讬驻讜 转讜讘"讘 讛讻讬专讜 转诇诪讬讚讜 讛诪讜诪专 讛讛讜讗 讻讬 讛讬讛 砖诐 讘注诇 讛诪讻住 讜注砖讛 诇讜 讻讘讜讚 讙讚讜诇 讜讘拽砖 诪诪谞讜 砖讬讘讗 注诪讜 诇讘讬转讜 诇谞讜讞 砖诐 砖注讛 讗讞转 讜讛讙讗讜谉 讛砖诇"讛 讝"诇 谞转讘讬讬砖 诪诪谞讜 讜讛诇讱 注诪讜 讜讝讛 讗讞专 砖谞讻谞住 诇讞爪专 砖诇讜 注砖讛 讛诪爪讗讛 诇砖诇讜讞 讛诪砖专转 砖诇 讛砖诇"讛 诪谉 讛讘讬转 讜讬砖讗专讜 砖谞讬讛诐 诇讘讚诐 讘讘讬转 讜讛讻谞讬住 诇讛讙讗讜谉 讛砖诇"讛 讝"诇 讘讻诇 讞讚专讬诐 砖讘讘讬转讜 诇讛专讗讜转讜 讻讘讜讚 注砖专讜 讜住讜祝 讚讘专 讛讻谞讬住讜 诇讞讚专 讗讞讚 讜讬讜爪讬讗 讝讛 住讻讬谞讜 讞讚讛 诪讞讬拽讜 讜讬讗诪专 诇讛讙讗讜谉 讝"诇 砖讬拽专讗 讜讚讜讬 讻讬 讛讜讗 讛讘讬讗讜 诇讻讗谉 诇砖讞讜讟 讗讜转讜 讜讬讞专讚 讛讙讗讜谉 讞专讚讛 讙讚讜诇讛 讜讬讘讱 讜讬转讞谞谉 诇讜 讜讬讗诪专 诇讜 诪讛 注砖讬转讬 诇讱?! 讜讚讘专 注诪讜 讻诪讛 转讞谞讜谞讬诐 讜讝讛 诪砖讬讘 诇讜 讘讻注住 讙讚讜诇 诇讗 讗讟讛 讗讜讝谉 诇讚讘专讬讱! 转诪讛专 诇讜诪专 讜讚讜讬 讜讗诐 诇讗讜 讗谞讬 转讜拽注 讛住讻讬谉 讘讘讟谞讱 拽讜讚诐 讜讚讜讬!
讜讗讝 讛讙讗讜谉 讻砖专讗讛 爪专转讜 爪专讛 注诪讚 讜讛转讜讜讚讛 讘讚诪注讜转 砖诇讬砖 讜讗讞专 讜讚讜讬 讛砖讻讬讘 讗讜转讜 诇讗专抓 讜讬讗讞讝 讘爪讜讗专讜 讜讛住讻讬谉 讗讞讝 讘讬讚讜 讛砖谞讬转 诇砖讞讟讜 讘讛 讜讛讙讗讜谉 住讙专 注讬谞讬讜 讜拽专讗 驻住讜拽 砖职讈诪址注 讬执砖职讉专指讗值诇 讜讻讗砖专 住讬讬诐 讘转讬讘转 讗侄讞指讚 讜注讬谞讬讜 住讙讜专讜转 讛专讻讬谉 讛诪讜诪专 讗转 专讗砖讜 注诇讬讜 讜谞砖拽讜 讘拽谞讛 砖诇讜 讜讬讗诪专 诇讜 专讘讬! 拽讜诪讛 砖讘讛 讜诪讞讜诇 诇讬 注诇 讛讚讘专 讛讝讛!
讜讬转驻诇讗 讛讙讗讜谉 讜讬讗诪专 诪讬 讗转讛? 讜讬讗诪专 讗谞讬 转诇诪讬讚讱 驻诇讜谞讬 讜诪讻讬专 讗谞讬 讘诪注砖讬讱 讻讬 爪讚讬拽 讙诪讜专 讗转讛 讜注转讛 讻砖专讗讬转讬 砖讘讗转 诇讗专抓 讛拽讚讜砖讛 诇诪住讜专 谞驻砖讱 诇讛砖诐 讬转讘专讱 讘讗专抓 讛讝讗转 讗诪专转讬 讞讘诇 注诇 专讘讬 砖讬诪住讜专 谞驻砖讜 讗诇 讛讗诇拽讬诐 讘注讜讚 讛讬讜转 讘讘讙讚讜 讻转诐 拽讟谉 讜讛讜讗 讻讬 讗转讛 讬砖 诇讱 讞讟讗 讗讞讚 注诇 讗砖专 讚讞拽转 诇讛讜爪讬讗 诪诪谞讬 讛讙谞讬讘讛 讜注诇 讬讚讬 讻讱 讛讬讬转 住讬讘讛 诇讛诪专转 讛讚转 砖讛讬转讛 诪讞诪转 讛讘讜砖讛! 讜讗祝 注诇 驻讬 砖讗转讛 注砖讬转 讝讗转 诇讛爪讬诇 讗转 诪诪讜谞讱 注诐 讻诇 讝讛 诇讙讘讬 讚讬讚讱 谞讞砖讘 讚讘专 讝讛 诇讞讟讗 讙讚讜诇 讜讗谞讬 诇讗 谞转讻讜讜谞转讬 诇谞拽讜诐 诪诪讱 讗诇讗 讻讜谞转讬 讛讬转讛 诇注砖讜转 注诪讱 讟讜讘讛 讘爪注专 讛讙讚讜诇 讗砖专 爪注专转讬讱 诇讛讬讜转 诇讱 讻驻专讛 注诇 讞讟讗 讝讛 讜注转讛 谞注砖讬转 谞拽讬 讜讟讛讜专 讜讝讱 讜讛谞讱 谞讻谞住 诇讗专抓 讛拽讚讜砖讛 讟讛讜专 讜谞拽讬 讜注诇 讻谉 转诪讞讜诇 诇讬 注诇 爪注专 讝讛 砖注砖讬转讬 诇讱 讻讬 讗转讛 专讘讬 讜讗讚讜谞讬 讜讬砖拽 讗转 专讙诇讬讜 讜讬驻讟专讛讜 诇砖诇讜诐 讘讻讘讜讚 讙讚讜诇 注讚 讻讗谉 砖诪注转讬.
谞诪爪讗 讻诇 讻讛讗讬 讙讜谞讗 砖讛讙谞讘 讛讜讗 转诇诪讬讚 砖谞讞砖讘 讘讻诇诇 转诇诪讬讚 讞讻诐 讜讬讙谞讜讘 讚讘专 诪专讘讜 注爪诪讜 讗诐 讬注砖讜 讛诪爪讗讛 诇转驻讜住 诪讬讚讜 讛讙谞讬讘讛 讜讚讗讬 讬讛讬讛 诇讜 讘讝讛 讘讜砖讛 诪讗讛 讬讚讜转 注诇 砖讗专 讙谞讘讬诐 讜讗驻砖专 砖讬爪讗 诪讝讛 转拽诇讛 讙讚讜诇讛 砖讬爪讗 讝讛 诇转专讘讜转 专注讛 讜讻讗砖专 拽专讛 诇讗讜转讜 转诇诪讬讚 砖诇 讛讙讗讜谉 讛砖诇"讛 讝"诇 注诇 讻谉 讛讗讬 注讜讘讚讗 讚诪讜专 讝讜讟专讗 讚讚诪讬 诇讛讱 注讜讘讚讗 讗诐 讛讬讛 讛讻讜住 讛讛讜讗 砖谞讙谞讘 讛讜讗 砖诇 诪讜专 讝讜讟专讗 讞住讬讚讗 讛谞讛 讘讜讚讗讬 讻砖诪爪讗 诪拽讜诐 讞砖讚 讘讗讞讚 诪转诇诪讬讚讬讜 诇讗 讬讛讬讛 诪转注住拽 讘讚讘专 诇转驻住讜 讜诇讬拽讞 讛讙谞讬讘讛 诪讬讚讜 讻讬 讝讛 讗讞专 讻讱 诪讞诪转 讘讜砖转讜 诪专讘讜 讜诪讗讞专讬诐 讗驻砖专 砖讬爪讗 诇转专讘讜转 专注讛 讜讻讚讛讜讛 讘讗讜转讜 转诇诪讬讚 讜讘讜讚讗讬 诪讜专 讝讜讟专讗 砖讛讬讛 讞住讬讚 讙讚讜诇 讚拽专讜 诇讬讛 讞住讬讚讗 讘住转诐 讛讬讛 讞讜砖砖 讘讚讘专 讝讛 驻谉 讬讛讬讛 讛讜讗 住讬讘讛 砖讬爪讗 讝讛 诇转专讘讜转 专注讛 讚讗祝 注诇 讙讘 砖讛讜讗 诪转讻讜讬谉 诇讛爪讬诇 讗转 诪诪讜谞讜 诇讗讜 诪砖谞转 讞住讬讚讬诐 讛讬讗 讝讜.
注诇 讻谉 驻讬专砖 专砖"讬 讝"诇 讚讛讻讜住 讛讬讛 砖诇 讛讗讜砖驻讬讝讗 讚讜讚讗讬 讛讬讛 讞讜砖讚 讻诇 讛转诇诪讬讚讬诐 讘讝讛 讗诐 诇讗 讛讬讛 谞诪爪讗 讝讛 讛讻讜住 讜讛讬讛 讞诇讜诇 讛砖诐 讘讚讘专 诇讻谉 讛砖转讚诇 诇讻驻讜转讜 诇讛讜爪讬讗 讘诇注讜 诪驻讬讜 讻讚讬 诇谞拽讜转 讛转诇诪讬讚讬诐 讻讜诇诐 诪谉 讞砖讚 讛讗讜砖驻讬讝讗 讜讬讛讬讛 诪讛 砖讬讛讬讛 讗讞专 讻讱 讛谞讛 讞砖砖 讞诇讜诇 讛砖诐 讛讜讗 讬讜转专 讞讝拽 讜诪讛 讙诐 砖讛讜讗 讘专讜专 砖讘讜讚讗讬 讛讗讜砖驻讬讝讗 讬讞砖讜讚 讻诇 讛转诇诪讬讚讬诐 讜诇讻讱 讗讻驻讬讬讛 讜讗讜讚讬 讜谞诪爪讗讜 讻讜诇诐 谞拽讬讬诐 讜讝讛 谞转讘专专 砖讛讬讛 住讜专讜 专注 讜爪讘讜注 讛讬讛.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 驻诇讬讙讬 专讘谞谉 注诇讬讛. 讻注讬谉 讝讛 谞讚专讬诐 讻"讙 注"讘:





讞讬讚讜砖讬 专讘讬 注拽讬讘讗 讗讬讙专

讙诪专讗 诪爪讗 讘讛 讗讘讬讚讛 讜讻讜'. 讛驻"讬 讻' 诇讬讬砖讘 讛讗 讚拽转谞讬 诪注"诪 讞讬讬讘 诇讛讻专讬讝. 讜讙诐 专"讬 讞讬讬讘 诇讛讻专讬讝. 转讜讻谉 讛讚讘专讬诐 讚诪转谞讬' 讚谞拽讟 诪讬诇讬 讚驻住讬拽讗 专"谞 讘讻诇 注谞讬谉 讗祝 讚讘专讗讛 讚诪讬砖专讗诇 谞驻诇 讗"讞 诇讛讻专讬讝 讚讛讘注诇讬诐 诪转讬讬讗砖讬诐. 讜诪注"诪 讚讛讬讬谞讜 注诐 讛诪讜爪讗 讛讜讗 诪讞爪讛 讜注讬"讝 诇讗 诪讬讬讗砖讬诐 讛讘注诇讬诐 讚诇注谞讬谉 诪爪讬讗转 讛讗讘讬讚讛 讛讜讬 诪注"诪 讚讙诐 讛讘注诇讬诐 讘讻诇诇 讛住驻拽 讚砖诪讗 讬诪爪讗诐 讘注爪诪讜. 讗讘诇 诪"诪 诇注谞讬谉 转诇讬' 讚诪诪讬 谞驻诇 讛讜讜 讻诪讜 专"谞 讚讛讗 讛诪讜爪讗 讘注爪诪讜 讗讬谞讜 讘住诇诇 住驻拽. 讜讘讗诪转 讗"讞 诇讛讻专讬讝 专拽 讘专讗讛 讚诪讬砖专讗诇 谞驻诇. 讜讘专"讬 讛讬讬谞讜 讚诪注"诪 诪诇讘讚 讛诪讜爪讗 讗祝 讘诇讗 专讗讛 讞讬讬讘 诇讛讻专讬讝 注"砖. 讛谞讛 诪"砖 讚讘诪注"诪 讗"讞 诇讛讻专讬讝 专拽 讘专讗讛 讚诪讬砖专讗诇 谞驻诇 讘驻砖讟讗 讚讘专讬讜 诪专驻住讬谉 讗讬讙专讗 讻讬讜谉 讚诪注"诪 讚讛讬讛 讛讚讬谉 讚讛诪讜爪讗 讬转诇讛 讘谞讻专讬 讜讬讞讝讬拽 诇注爪诪讜 诪诪讬诇讗 诪讬讬讗砖讬 讛讘注诇讬诐. 讜讗祝 讘专讗讛 讗诪讗讬 讞讬讬讘 诇讛讻专讬讝.
讗诪谞诐 诇驻讬 讛谞"诇 诪讜讻讞 讘讗诪转 讚住"诇 诇讛驻"讬 讻驻讬 讚专讱 讛讘' 讛谞"诇 讘讻讜讜谞转 转讜住' 讘转讬专讜爪诐 讚讗祝 讛讬讻讗 讚讝讜讻讛 诇注爪诪讜 诇讗 讛讜讬 讬讗讜砖 讚讛讘注诇讬诐 讬住讘专讜 讚讛诐 讬讻专讬讝讜 讻讱 讜讻讱 讗讘讚转讬 讜专拽 诪讻讞 爪讬专讜祝 转专讜讜讬讬讛讜 讚住讜讘专讬诐 讚讗' 诪专"谞 讬诪爪讗诐. 讜讙诐 讗诐 讛诪讬注讜讟 讬砖专讗诇 讬诪爪讗讜 讻讬讜谉 讚诇讗 讬讻专讬讝讜 讘拽讜砖讬 讬讻讜诇 诇讛转讘专专. 诪砖讗"讻 讚诪注"诪 讚诇讬讻讗 爪讬专讜祝 转专讜讜讬讬讛讜 诇讗 讛讜讬 讬讗讜砖. 讜讛谞讛 讛驻"讬 讻' 讚诇驻讬 讗讜拽讬诪转讗 讚讟诪讜谉 谞砖讗专 讛拽讜砖讬讗. 讚讛讗 讘讟诪讜谉 诇讬讻讗 讬讗讜砖. 讛讗 讚讘专讜讘 谞讻专讬诐 讛讜讗 砖诇讜 讗讬谞讜 专拽 讘诇讗 专讗讛 讚诪讬砖专讗诇 谞驻诇 讜诪讟注诐 转诇讬' 讚诪谞讻专讬 谞驻诇. 讜讗"讻 讛讗 讚拽转谞讬 诪注"诪 讞讬讬讘 诇讛讻专讬讝 讛讬讬谞讜 注"讻 讘诇讗 专讗讛. 讜诪讬讬专讬 讘讗诪转 讚讗讬讻讗 诪注"诪 讘诇讗 讛诪讜爪讗. 注"讻 讘讘讗 讚专"讬 诪讬讜转专. 讜谞讚讞拽 讚拽转谞讬 讗讙讘 讗讬谞讱.
讜诇注谞"讚 讬"诇 讘专讜讜讞讗 讚诇讻讗讜专讛 拽砖讛 诇讬 讘住讜讙讬讗 诇诪讗讬 诪讜拽讬 讘讟诪讜谉 讜讘谞诪诇讱 诇驻谞讜转讛 讻讬讜谉 讚注"讻 诪讚讬谉 讬砖诇"诪 讗转讬' 注诇讛 讻诪"砖 转讜住'. 诇讜拽讬 讘驻砖讟讗 讚诪讬讬专讬 讘讗讘讬讚讛 讚诇讗 讞砖讬讘. 讚讗驻砖专 讚诇"讬 讚谞驻诇 诪谞讬讛. 讜爪"诇 讚讗"讻 讛讬讛 拽砖讛 讘讘讗 讚诪注"诪 讞讬讬讘 诇讛讻专讬讝 讛讗 讛讜讬 住"住. 住' 谞讻专讬诐. 讜讗"转 讬砖专讗诇 讚诇诪讗 讬讚注 讜诪讬讬讗砖 诪砖讜诐 讗讬谞砖讬 讚诇讗 诪注诇讜. 讚诇"诇 讚诪讬讬专讬 讘专讗讛 讚诪讬砖专讗诇 谞驻诇 讜讻讚住"诇 诇住"讚 讚讛诪拽砖讛. 讚讗"讻 讘专"谞 讗诪讗讬 讛讜讗 砖诇讜 讻讬讜谉 讚讬讚注 讚诪讬砖专讗诇 谞驻诇 讜讛讜讗 讚讘专 砖讗讬谞讜 讞砖讜讘 讚讗驻砖专 讚诇"讬 讚谞驻诇 诪讬谞讬讛 讜讗诪讗讬 讗"讞 诇讛讻专讬讝. 讜诇讝讛 诪讜拽讬 讘讟诪讜谉 讚讛讜讬 讜讚讗讬 讬砖诇"诪. 讚讗"讻 诇驻"讝 讬"诇 讚诪转谞讬' 诪讬讬专讬 讘讚讬谉 讗讘讬讚讛 讚诇讬讻讗 讘讛 讬讗讜砖 讚讛讜讬 砖诇"诪 讚诪砖讻讞转 讘讘' 讙讜讜谞讬. 讚讛讬讬谞讜 讘讟诪讜谉 讚讛讜讬 讜讚讗讬 砖诇"诪. 讜讻谉 讘讚讘专讬诐 砖讗讬谞诐 讞砖讜讘讬诐 讚讛讜讬 住驻拽 讗诐 讬讚注 讚谞驻诇. 讜诇讝讛 拽转谞讬 诪转谞讬' 讚专"谞 讗驻讬诇讜 讘讜讚讗讬 砖诇"诪 讻讙讜谉 讟诪讜谉 讗"讞 诇讛讻专讬讝 讚转讜诇讬谉 讚诪谞讻专讬 谞驻诇. 讜讘专讜讘 讬砖专讗诇 讗驻讬诇讜 讘住转诐 讚讛讬讬谞讜 讘谞驻讬诇转 讚讘专讬诐 砖讗讬谞诐 讞砖讜讘讬诐 讞讬讬讘 诇讛讻专讬讝 讻讬讜谉 讚讛讜讬 专"讬 讛讜讬 专拽 住驻拽 讗' 讗诐 讬讚注 讚谞驻诇 讜诪转讬讬讗砖讜. 讜讘诪注"诪 讬砖 讞讬诇讜拽 诇驻注诪讬诐 讞讬讬讘 诇讛讻专讬讝 讚讛讬讬谞讜 讘讟诪讜谉 讚讛讜讬 讜讚讗讬 砖诇"诪. 讜驻注诪讬诐 讚讗"讞 诇讛讻专讬讝 讻讙讜谉 讘谞驻讬诇转 讚讘专讬诐 砖讗"讞 讚讛讜讬 住"住 讜讻谞"诇:
讜讗讜诇诐 注讚讬讬谉 转拽砖讛 诇讻讗讜专讛 诇讗讬讚讱 讗讜拽讬诪转讗 讚讻专讘谞谉 诪谞讬讞. 讘讝讛 讬拽砖讛 讻讬讜谉 讚诪注"诪 讞讬讬讘 诇讛讻专讬讝 讛讬讬谞讜 讗祝 讘诇讗 专讗讛 讚诪讬砖专讗诇 谞驻诇. 讚讗诇讜 讘专讗讛 讙诐 讘专"谞 讞讬讬讘 诇讛讻专讬讝 讻讬讜谉 讚住"诇 诇专讘谞谉 讚诇讗 讛讜讬 讬讗讜砖. 讜讻讬讜谉 讚诪注"诪 诪讬讬专讬 讘诇讗 专讗讛 讜讘讗诪转 讚讗讬讻讗 诪注"诪 讘诇讗 讛诪讜爪讗 讗"讻 讘讘讗 讚专"讬 诪讬讜转专. 讜谞诇注"讚 诇讬讬砖讘 讙诐 讝讛. 讚诇讻讗讜专讛 拽砖讛 诇讬 讘住讜讙讬讗. 讚诇驻"诪 讚诪讜拽讬 讘讟诪讜谉 讚讛讜讬 诪爪讬 诇讗讜拽诪讬 讙诐 讻专讘谞谉. 讜讛讬讬谞讜 讚讛讗 讘讗诪转 讘专讜讘 谞讻专讬诐 诪讚讬谞讗 转讜诇讬谉 讘专讜讘. 专拽 诪砖讜诐 讚讗讬讻讗 诇讘专讜专讬 注"讬 讛讻专讝讛. 讜讗"讻 诇讻讗讜专讛 讗讬 住讬' 诇讗讜 讚讗讜专讬讬转讗 讬砖 讞讬诇讜拽 讚讘住讬' 讘讙讜驻讜 诪讚讬谉 转讜专讛 爪专讬讱 诇讘专专 讚注"讬 讛讻专讝讛 讬讘讜专专 注"讬 注讚讬诐 砖讬讻讬专讜 讘讟讘"注. 讗讘诇 讘住讬' 诪拽讜诐 讗讜 诪谞讬谉 讚诇讬讻讗 住讬' 讘讙讜驻讗 诇"砖 讚讬讘讜专专 注"讬 注讚讬诐 讜讻诪"砖 诇注讬诇 讻诪讛 驻注诪讬诐. 诪诪讬诇讗 讘爪讚 注爪诪讜转讜 转讜诇讬谉 讘专"谞. 讜讗"讻 讬"诇 讚专讘谞谉 住"诇 讘住讬' 砖讘讙讜驻讜 讘讝讛 讚讞讬讬讘 诇讛讻专讬讝 讚诇讗 讛驻住讬讚讜 讞讝"诇 讘转拽谞转诐 诇讛诪讜爪讗 讘诪讛 讚拽转谞讬 诇讛讞讝讬专 讘住讬诪谞讬诐. 讚讛讗 讘诇讗"讛 讗祝 讗诐 诇讗 讬讞讝讬专 诇讗 讬讛讬讛 讘讜 讻讞 诇转诇讜转 讘谞讻专讬. 讚讗驻砖专 砖讬讘讜专专 注"讬 注讚讬诐. 诪砖讗"讻 讘诪转谞讬' 讚诪讻砖讬专讬诐 讚诪讬讬专讬 讘讟诪讜谉 讬"诇 讚诇讬讻讗 住讬' 讘讙讜驻讜 专拽 住讬' 诪拽讜诐. 讜讘讝讛 讚诪讚讬谉 转讜专讛 讝讜讻讛 讛诪讜爪讗 讜讬讻讜诇 诇转诇讜转 讘谞讻专讬 讻讬讜谉 讚诇讬讻讗 诇讘专讜专讬 讗讝 转拽谞讜 讞讻诪讬诐 砖讬讞讝讬专 讘住讬' 诇讛驻住讬讚 诇讛诪讜爪讗. 讚讗祝 讚讻转讘谞讜 诇注讬诇 讙讘讬 讻诇讬 讗谞驻讜专讬' 讚诪讚转拽谞讜 讞讝"诇 诇讛讞讝讬专 讘住讬' 诪拽讜诐 讗讜 诪谞讬谉 诪讜讻讞 讚诇讗 讞砖讜讘 讘讝讛 诇讛驻住讬讚讗 讚讛诪讜爪讗. 讛讬讬谞讜 讘注诇诪讗 讘专"讬 讚诪讛 讚讝讜讻讛 讛诪讜爪讗 诪讚"转 讛讜讗 诪讻讞 讬讗讜砖 讛讘注诇讬诐 讘讝讛 砖驻讬专 转拽讞讝"诇 讚诪讞讝讬专讬诐 讘住讬' 讚注讬"讝 诇讗 诪转讬讬讗砖讜 讛讘注诇讬诐. 诪诪讬诇讗 讛讗讘讬讚讛 讘讞讝拽转 讘注诇讬诐. 讜讞讝"诇 注砖讜 专拽 住讘讛 讜转讞讘讜诇讛 砖诇讗 讬转讬讬讗砖讜 讛讘注诇讬诐. 讜诇讗 讬驻拽讬专讜 讛讘注诇讬诐. 诪砖讗"讻 讛讻讗 讘专"谞 讚诪讚"转 讘诇讗讜 讬讗讜砖 讙"讻 讚讝讻讛 讛诪讞讝讬拽 讚转讜诇讛 讘谞讻专讬 讻讬讜谉 讚诇讬讻讗 诇讘专讜专讬. 讜注"讬 转拽谞转 讞讻诪讬诐 诇讛讞讝讬专 讘住讬' 讗"讬 诇转诇讜转 讘谞讻专讬 讛讜讬 驻住讬讚讗 讙诪讜专讛 诇讛诪讜爪讗. 讬"诇 讚讘讻讛"讙 诇讗 转拽谞讜 诇讛注诪讬讚讛 注诇 讚"转. 讜讗"讻 诪转谞讬' 讚诪讻砖讬专讬诐 讬"诇 讚讗转讬' 讙诐 讻专讘谞谉.
讗诪谞诐 讛讬讟讘 讚讞讜 讝讛 讛讘讞讜专讬诐 讬讞讬讜. 讚诇驻"诪 砖讘讬讗专谞讜 诇注讬诇 讙讘讬 转讗讬谞讛 讛谞讜讟讛 诇讚专讱 讚讘诪注"诪 讬砖专讗诇 讜谞讻专讬诐 诪讚讬谞讗 讬讝讻讛 讘讜 诪住驻拽 讻讬讜谉 讚诇讬讻讗 讞讝拽转 诪专"拽 讗诇讗 诪讚讬谉 讗讬讻讗 诇讘专讜专讬 讗转讬谞谉 注诇讛. 讗诇讗 讚讘讝讛 讙诐 专砖讘"讗 住"诇 讚爪专讬讱 诇讘专专 讻讬讜谉 讚讛讜讬 住驻拽 讛砖拽讜诇. 讜讗"讻 诪讜讻讞 讚讙诐 讘讻讛"讙 转拽谞讜 讞讝"诇 诇讛驻住讬讚 诇讛诪讜爪讗. 讚讗诇"讻 讙诐 讘诪注"诪 讛讜讬 诇讛讜 诇讛注诪讬讚讜 注诇 讚"转 砖诇讗 诇讛讞讝讬专 讘住讬' 讜讬讝讻讛 讛诪讜爪讗 诪住驻拽 讻讬讜谉 讚诇讬讻讗 诇讘专讜专讬.
讗诪谞诐 讘讗诪转 讛讬讛 谞"诇 诇讞讝拽 住讘专讗 讛谞"诇. 讜讛讬讬谞讜 讚讘讗诪转 诪讻讞 讛专讗讬讛 讚诪注"诪 讚讞讬讬讘. 诪讜讻讞 讚诪讬讬专讬 讘讬砖 住讬' 讘讙讜驻讗 讚诇讬讻讗 驻住讬讚讗 诇讛诪讜爪讗 讜讻谞"诇. 诪砖"讛 诪讜讻专讞讬诐 诇讗讜拽诪讬 讻专砖讘"讗. 讗讘诇 诇讚讬谞讗 讬"诇 讚讘住讬' 诪拽讜诐 讗讜 诪谞讬谉 诇讞讜讚 讙诐 专讘谞谉 住"诇 讚讘专"谞 讜讗驻讬' 诪注"诪 讚讛讜讗 砖诇讜 讚讛注诪讬讚讜 注诇 讚"转 砖诇讗 诇讛驻住讬讚 诇讛诪讜爪讗. 讜诇驻"讝 讬"诇 讚诇讗讜拽讬诪转讗 讚讬谞讬讞 诪讬讜砖讘 讙"讻 讘讘讜转 讚诪转谞讬' 讛讬讬谞讜 讚讛讻讗 讚拽转谞讬 讚专"谞 讗驻讬' 讘住讬' 讘讙讜祝 讛讻诇讬 讗"讞 诇讛讻专讬讝 讚诇注谞讬谉 讝讛 转讜诇讬谉 讘谞讻专讬 讚讗讬谉 注诇讬讜 讞讬讜讘 讛讻专讝讛. 讗诇讗 讬谞讬讞. 讜讘专"讬 讗驻讬诇讜 讘住讬' 诪拽讜诐 讗讜 诪谞讬谉 讞讬讬讘 诇讛讻专讬讝. 讜讘诪注"诪 讬砖 讞讬诇讜拽 讚讘住讬' 讘讙讜驻讜 砖诇讗 讛驻住讬讚讜 诇讛诪讜爪讗 讞讬讬讘 诇讛讻专讬讝. 讜讘住讬' 诪拽讜诐 讗讜 诪谞讬谉 讛讜讗 砖诇讜 讚讛注诪讬讚讜 注诇 讚"转. 讜讻谞"诇. 讜谞讻讜谉 讛讬讟讘:


转讚"讛 讜诪讜讚讛 专"砖, 讚诇讗 诪爪讬谞讜 讚讗诪讜专 专讘谞谉 讘驻讬专讜砖, 注' 讘诪讛专砖"讗, 讜诇注谞"讚 讚拽讜砖讬' 转讜住' 讚谞讛讬 讚诪诇讬砖谞讗 讚诪转谞讬' 诪砖诪注 讚驻诇讬讙 注诇 转"拽 讛讬讗 讙讜驻讛 转拽砖讬 讛讬讻讬 砖讬讬讱 讚讘专讬 专砖讘"讗 诇讞诇讜拽 注诇 转"拽 诪讛 讚诇讗 谞讝讻专 专诪讝 讘讚讘专讬 转"拽 讚诇讗 住"诇 讛讻讬, 讚讘砖诇诪讗 讘注讬讙讜诇讬 讚讘讬诇讛 讬"诇 讚诪讚讗诪专 专"讬 讻诇 砖讬砖 讘讜 砖讬谞讜讬 诪讻诇诇 讚转"拽 驻诇讬讙, 讜讛讬讬谞讜 讚讗谞谉 诪讜讻讬讞讬' 诪讚拽转谞讬 专讬"讗 讻诇, 诪讜讻讞 讚诪讛 讚拽讗诪专 转"拽 注讬讙讜诇 砖诇 讚讘讬诇讛 讛讬讬谞讜 讗驻讬' 讬砖 讘转讜讻讜 诪注讜转, 讜注"讝 驻诇讬讙 专"讬, 讜砖讬讬讱 讘讝讛 诇砖讜谉 驻诇讜讙转', 讗讘诇 讛讻讗 诇注谞讬谉 讟讘"注 讛讬讻讗 谞讝讻专 讝讛 讘讚讘专讬 转"拽 专诪讝 讚讘专.
讜讘讝讛 诪讬讜砖讘 讙"讻 讚诇讻讗讜专讛 诪讛 讛拽砖讛 转讜住' 讛讗 诪转谞讬' 讚讙讬讟讬谉 讘讝诪谉 砖诪讻讬专讜 讻砖专, 讚诇讞讚 转讬专讜爪诐 讘讙讬讟讬谉 讛驻讬' 讘讝诪谉 砖诪讻讬专讜 讛讬讬谞讜 讗讬 诪讻讬专 讛讙讟 讗"讻 诪讜讻讞 讚讞讻诪讬诐 住"诇 讚讗祝 讘讙讟 讘诇讗 砖讘注转谉 注讬谉 诪讛谞讬 讘讟讘"注 讜诪爪讬谞讜 诪讗谉 讚驻诇讬讙 讗专砖讘"讗, 讗讘诇 诇驻讬 讛谞"诇 谞讬讞讗 讚讗祝 诪诪转谞讬' 讚讙讬讟讬谉 诪讜讻讞 讚讬砖 讞讜诇拽讬谉 讗专砖讘"讗, 诪"诪 讘诪转谞讬' 讚讛讻讗 诇"砖 诇诪转谞讬 专砖讘"讗 讜诇讜诪专 讘诇砖讜谉 驻诇讜讙转' 注诇 讛转"拽 讻讬讜谉 讚讘讚讘专讬 转"拽 讚讛讻讗 诇讗 谞讻诇诇 专诪讝 讘讝讛 砖诇讗 住"诇 讻谉:


转讚"讛 讗讘诇 讘' 讞讬讬讘 诇讛讻专讬讝 讜讻讜' 讜讛讗 讚拽讗诪专 诪讞专讜讝讜转 讚注诇诪讗 拽"拽 讛讗讬讱 讗诪专讬' 诇注讬诇 讜专讘讛 讗诪专 诪拽讜诐 诇讗 讛讜讬 住讬', 讜驻讬' 转讜住' 砖诐 讚讘注讬 诇诪讬诪专 讚讛讗 讚讛讻专讬讞 诇专讘讛 诇讛诪爪讬讗 讚诪讬讬专讬 讘讬砖 讘讜 住讬', 讜住讬' 讛注砖讜讬 诇讬讚专住 诇讗 讛讜讬 住讬', 讛讬讬谞讜 诪砖讜诐 讚住"诇 诪拽讜诐 诇讗 讛讜讬 住讬', 讛专讬 诪讘讜讗专 讚讗讬 讛讬' 住"诇 讚诪拽讜诐 讛讜讬 住讬' 讛讬' 讬讜转专 谞讬讞讗 诇讗讜拽诪讗 讻专讘讗 讚讻专讬讻讜转 讘讛谞讜讞, 讜讗讬谞讱 讘讚专讱 谞驻讬诇讛, 讜讗"讻 注讚讬讬谉 讬拽砖讛 诪谞"诇 诇专讘讗 讚诪讞专讜讝讜转 讜讻专讬讻讜转 诪讬讬专讬 讛讻诇 诪讻专讬讻讜转 讚注诇诪讗 讚诇诪' 诪转谞讬' 讚讜拽讗 拽讗诪专 讚诪爪讗 讛专讘讛 讻专讬讻讜转 讜讗讬谞讱 讻讜诇讛讜 诪讬讬专讬 讘讚专讱 谞驻讬诇讛 诇讗 讛讜讬 诪谞讬谉 住讬', 讜讻专讬讻讜转 诪讬讬专讬 讘讚专讱 讛谞讜讞 讛讜讬 诪谞讬谉 住讬', 讜讘专"讛 讚诪谞砖转驻讬 诇讗 讛讜讬 诪谞讬谉 住讬' 讜诪转谞讬' 讻驻砖讟讗 讻诪讜 诇专讘讗 讘住讬' 诪拽讜诐 讛"谞 讗讬讻讗 诇驻专砖 讘住讬诪谉 诪谞讬谉, 讜谞诇注谞"讚 讚讛讻讬 讗诪专讬' 讚讗诇讜 讛讬讛 住讘专 专讘讛 讚诪拽讜诐 讛讜讬 住讬' 讗"讻 诪诪讬诇讗 讛讬' 诪讜讻专讞 诇驻专砖 讻讜诇讛 诪转谞讬' 讘讚专讱 谞驻讬诇讛, 讚讗讬 讘讚专讱 讛谞讜讞 讛讗 讛讜讬 诪拽讜诐 住讬', 讗"讻 讬拽砖讛 诪谞"诇 诇讛诪爪讬讗 讚诪转谞讬' 诪讬讬专讬 讘讬砖 讘讜 住讬', 讜住讬' 讛注砖讜讬 诇讬讚专住 诇讗 讛讜讬 住讬', 讛讗 诪转谞讬' 讻驻砖讟讗 讚诪砖讜诐 诪拽讜诐 讛讜讗, 讘讝讛 讜讚讗讬 讗讬谉 讚讜讞拽 诇讗讜拽诪' 讻专讬讻讜转 讘讛谞讬讞 讻讬讜谉 讚诪诪讬诇讗 讗讬谉 砖讬讬讻讬' 讘谞驻讬诇讛, 讜讗讬谞讱 讛讗 诇拽讜砖讟讗 讚诪诇转讗 注"讻 诪讬讬专讬 专拽 讘谞驻讬诇讛, 讜诇讝讛 讗诪专 讚专讘讛 住"诇 讚诪拽讜诐 诇讗 讛讜讬 住讬', 讜讗"讻 讬"诇 讚讚讞讬拽' 诇讬' 诇专讘讛 诇讜诪专 讚讻讜诇讛 诪转谞讬' 诪讬讬专讬 专拽 讘谞驻讬诇讛, 讗诇讗 讚诪讬讬专讬 讙诐 讘讛谞讜讞, 讜诪诪讬诇讗 诪讜讻讞 讚诪讞专讜讝讜转 讜讗讬谞讱, 讛讬讬谞讜 诪讞专讜讝讜转 讚注诇诪讗 讜讚讜诪讬' 讚讛讻讗 讚讻专讬讻讜转 诪讬讬专讬 讘讻专讬讻讜转 讚注诇诪讗. 讜砖驻讬专 诪讜讻讞 讚住讬' 讛注砖讜讬 诇讬讚专住 诇讗 讛讜讬 住讬', 讜讗讜诇诐 讻"讝 诇砖讬讟转 转讜住' 讘专"驻, 诇驻"诪 讚住"诇 诇诪讛专砖"讗 讘讻讜讜谞转诐 讚诇专讘讛 诪转谞讬' 诪讬讬专讬 讗祝 讘讚专讱 讛谞讜讞, 讗讘诇 诇砖讬讟转 讛专讗"砖 讚专"驻 讛讜讬 诪砖转诪专 拽爪转 诪讬讬专讬 专拽 讚专讱 谞驻讬诇讛 讛讚专讗 拽讜砖讬' 诇讚讜讻转' 讗诪讗讬 诪讜拽讬 专讘讛 诪转谞讬' 讘住讬' 讚诪谞讬谉, 讜注讬讬谉:


转讚"讛 讻讬 拽讗诪专 专"砖 讘专"谞. 讜讗"转 讗"讻 诪讛 爪专讬讱 讟注诐: 转诪讜讛讬诐 诇讬 讚讘专讬讛诐 讛拽讚讜砖讬诐 讚讛讗 讞讝讬谞谉 诇拽讜砖讟讗 讚诪诇转讗 讚诇专讘谞谉 讚驻诇讬讙讜 注诇讬讛 讗驻讬' 讘专"谞 讚诇讗 转诇讬谞谉 讚诪专讜讘讛 谞驻诇. 讚讛讗 讘讜讚讗讬 诇"诇 讚拽讜砖讬讬转诐 讘讗诪转 讙诐 注诇 专讘谞谉 讚讗诪专讬 诇讗 转诇讬谞谉. 讜诇驻讬 转讬专讜爪诐 讘讗诪转 驻诇讬讙讬 专讘谞谉 注诇讛 专拽 讛讬讻讗 讚讬讚讜注 讜讚讗讬 讚诪讬砖专讗诇 谞驻诇 讗"讻 诇诪讗讬 讚诪讜拽讬诐 诇拽诪谉 诪转谞讬' 讚诪讻砖讬专讬诐 讘讟诪讜谉 讜讻专砖讘"讗. 讛讗 讙诐 讻专讘谞谉 诪讬转讜拽诪讬, 讚讛讗 讙诐 讞讻诪讬诐 诪讜讚讬诐 讚转诇讬' 讘谞讻专讬诐, 讜讻谉 讗讬讚讱 讗讜拽讬诪转讗 讚诇专讘谞谉 讬谞讬讞. 讛讬讬谞讜 注"讻 讘诇讗 讬讚讜注 讚诪讬砖专讗诇 谞驻诇. 讚讗诇"讻 讗讬讱 砖讬讬讱 讬谞讬讞. 讚讻讬讜谉 讚讗谞讜 讚谞讬谉 讚诇讗 讛讜讬 讬讗讜砖 讗诪讗讬 讗"讞 诇讛讻专讬讝 讛讬讻讗 讚讬讚讜注 讚诪讬砖专讗诇 谞驻诇. 讗注"讻 讚诪讬讬专讬 讘诇讗 讬讚讜注 讜讗注驻"讻 讗住讜专 诇讛讞讝讬拽讜 诇注爪诪讜 讜诇转诇讜转 讚诪谞讻专讬 谞驻诇. 讜讻谉 诪讜讻讞 诪讚讗诪专讬' 诇拽诪谉 诪爪讗 讻讗谉 讗专谞拽讬 诪讗讬. 讗"诇 讛专讬 讗诇讜 砖诇讜. 讘讗 讬砖专讗诇 讜谞转谉 讘讜 住讬' 诪讛讜 讚讛讜讬 讬讗讜砖. 讗"诇 讞讬讬讘 诇讛讞讝讬专 转专转讬. 讛专讬 讝讛 转诇讜讬 讘讝讛 讚讛讬讻讗 讚讛讜讗 砖诇讜 讙诐 讘讘讗 讬砖专讗诇 讜谞转谉 讘讜 住讬' 讛讜讗 砖诇讜 讚讛讜讬 讬讗讜砖. 讜讗诐 谞讬诪讗 讚专讘谞谉 驻诇讬讙讬 注诇讛 专拽 讛讬讻讗 讚讬讚讜注 讚诪讬砖专讗诇 谞驻诇. 讗"讻 讛讬讻讬 驻专讻讬' 转专转讬 讛讗 讝讛讜 诪诪砖 讻专讘谞谉 讚讘讘讗 讜谞转谉 住讬' 讛讜讬 讬讚讜注 讚诪讬砖专讗诇 谞驻诇. 讗注"讻 讘专讜专 讚诇专讘谞谉 讘讻诇 注谞讬谉 转讜诇讬谉 讚诪谞讻专讬 谞驻诇. 讜讛讬讬谞讜 注"讻 讛讟注诐 讻诪"砖 转讜住' 诇注讬诇 (讚祝 讻讙 注"讗) 讚"讛 讜讛讗 讗讬讻讗 谞讻专讬诐. 讚讻讬讜谉 讚讗讬讻讗 诇讘专讜专讬 讜诇转拽谉 诇讛砖讬讘 诪诪讜谉 诇讛讘注诇讬诐 诪转拽谞讬谞谉. 讜讻讬讜谉 砖讻谉 诪讛讬讻谉 驻住讬拽讗 诇讛讜 诇讛拽砖讜转 注诇 专砖讘"讗 讚诇诪"诇 讟注诪讗 讚讬讗讜砖. 讚诇诪讗 讙诐 专砖讘"讗 住"诇 讘讬住讜讚 讝讛 讻专讘谞谉 讜讛讬讻讗 讚讗讬讻讗 诇讘专讜专讬 讗讬谞讜 专讗讜讬 诇转诇讜转' 讘注讻讜"诐. 讜专拽 诪讚讬谉 讬讗讜砖 讗转讬谞谉 讚讛讘注诇讬诐 诪转讬讬讗砖讬诐 讚砖诪讗 谞讻专讬 讬诪爪讗谞讜.
讜谞"诇 讚拽讜砖讬' 讛转讜住' 讚诇驻讬 讗讜拽讬诪转讗 讚讟诪讜谉 讛讗 诪讜讻讞 讚诇专砖讘"讗 转诇讬讗 讘谞讻专讬诐. 讜讝"讗 讚讛讗 讛讱 讗讜拽讬诪转讗 讘讟诪讜谉 诪砖讜诐 讚讘讗 诇讗住讜拽讬 讚专砖讘"讗 住"诇 讗祝 讘专"讬. 讜讗讝 诪诪讬诇讗 诇讗 拽砖讬讗 诪讬讚讬 拽讜砖讬' 转讜住'. 讚讛讗 爪专讬讱 诇讟注诪讗 讚讬讗讜砖 诪砖讜诐 专"讬. 讜讗"讻 讚诇诪讗 讛讗 讘讛讗 转诇讬讗. 讚讗诐 诪讬讬专讬 专砖讘"讗 专拽 讘专"谞 讜诪讜讻讞 讘讗诪转 讙"讻 讚讗讬谉 专讗讜讬 诇转诇讜转 讘谞讻专讬诐. 讜讘讗诪转 诪转谞讬' 讚诪讻砖讬专讬诐 诇讗 诪讬讬专讬 讘讟诪讜谉. 讜诇讗讬讚讱 爪讚 讚专砖讘"讗 诪讬讬专讬 讗驻讬' 讘专"讬 讜诪讜讻专讞讬' 诇讘讗 诇讗讜拽讬诪转讗 讚讘讟诪讜谉 讘讗诪转 诪讜讻讞 诪诪转谞讬' 讚诪讻砖讬专讬诐 讚诇专砖讘"讗 转诇讬讗 讘谞讻专讬诐. 讜讛讗 讚谞拽讟 诪转讬讬讗砖讬诐 诪砖讜诐 专讜讘 讬砖专讗诇. 讜讝讛讜 诇讻讗讜专讛 转诪讬' 讙讚讜诇讛 讜注爪讜诪讛 注诇 专讘讜转讬谞讜 讘注诇讬 讛转讜住' 讝"诇:
诇讙讜讚诇 讛拽讜砖讬' 诪讜讻专讞讬诐 讗谞讜 诇讜诪专 讚住"诇 讚讗祝 诇住"讚 讚诇讗 诪讬讬专讬 诪转谞讬' 讘讟诪讜谉. 诪"诪 驻砖讬讟讗 诪转谞讬' 讚诪讻砖讬专讬诐 诇讗 诪砖诪注 讚诪讚讬谉 讬讗讜砖 诇讞讜讚 讛讜讗. 讗诇讗 讚讻讜诇讛讜 诪砖谞讬讜转 讚诪讻砖讬专讬诐 诪讬讬专讬 讘注谞讬谉 讚转诇讬讗 讘谞讻专讬诐. 讗讜 诪讬砖专讗诇 讻诪讜 讗讬谞讱 讚拽讞砖讬讘 讛转诐 诪爪讗 讘讛 转讬谞讜拽 诪讜砖诇讱. 诪爪讗 讘讛 诪爪讬讗讛. 诪爪讗 讘讛 讘砖专 注"砖. 讜讗"讻 拽讜砖讬讬转诐 诇驻"诪 讚讘讗 讛砖"住 诇讛讜讻讬讞 诪诪转谞讬' 讚诪讻砖讬专讬诐 讚专砖讘"讗 诪讬讬专讬 专拽 讘专"谞. 讜诪转谞讬' 讚讛转诐 讻专砖讘"讗. 讘讝讛 讬拽砖讛 讻讬讜谉 讚诪诪转谞讬' 讚讛转诐 诪砖诪注 讚转诇讬讗 讘谞讻专讬诐. 讗"讻 诇诪讗讬 讛诇讻转讗 谞拽讟 专砖讘"讗 讟注诪讗 讚讬讗讜砖. 讜讘讬讜转专 诇驻诪"砖 讛驻"讬 讚讘住"讚 谞讬讞讗 讚诇讗 讛拽砖讜 讚讬讜拽讗 讚诪转谞讬' 讚讛转诐 讚拽转谞讬 讘诪注"诪 讞讬讬讘 诇讛讻专讬讝. 讗"讻 讘讘讗 讚专讜讘 讬砖专讗诇 讞讬讬讘 诇讛讻专讬讝 诪讬讜转专转 讜诪转专抓 讚诪注"诪 诪讬讬专讬 讚讜拽讗 讘专讗讛 诪讬砖专讗诇 谞驻诇. 讗讘诇 讘诇讗 专讗讛 讚讗祝 讚诇注谞讬谉 讬讗讜砖 诇讗 诪讬讬讗砖讬 讻讬讜谉 讚讛讜讬 诪注"诪 讗驻砖专 砖讬砖专讗诇 讬诪爪讗谞讜. 诪"诪 讛讬讛 诪讛专讗讜讬 诇讛诪讜爪讗 诇转诇讜转 讘谞讻专讬 讻讬讜谉 讚讛讜讗 讘注爪诪讜 讗讬谞讜 讘讻诇诇 住驻拽 讛谞驻讬诇讛 讚讬讚注 讘注爪诪讜 砖诪诪谞讜 诇讗 谞驻诇 讜诪讘诇注讚讬' 讛讜讬 专"谞 讜讗"讞 诇讛讻专讬讝 专拽 讘讬讚讜注 讚诪讬砖专讗诇 谞驻诇. 讗"讻 诪讜讻讞 诇讛讚讬' 讚转讜诇讬' 讚诪谞讻专讬 谞驻诇. 讚讗诇"讻 讚讗讬谉 转讜诇讬谉 诪诪讬诇讗 讘诪注"诪 讙诐 讘诇讗 专讗讛 讞讬讬讘 诇讛讻专讬讝. 讜讗"讻 讘讘讗 讚专"讬 诪讬讜转专. 讗诇讗 讜讚讗讬 讚讞讜诇讬谉 讜砖驻讬专 讛拽砖讜 诇"诇 讬讗讜砖.
讗诪谞诐 讗讬谉 讝讛 诪住驻讬拽 讚讛讗 讛驻"讬 讘注爪诪讜 讻' 讚诇讗讜拽讬诪转讗 讚讟诪讜谉 诇讗 诪讬讬砖讘 讘讘讗 讚专"讬. 讜注"讻 讚谞拽讟 诪砖讜诐 讗讬谞讱 诪讬诇讬 讚拽讞砖讬'. 讜讗祝 诇驻"诪 砖谞讻转讘 诇拽诪谉 诇讬讬砖讘. 诪"诪 注讻"驻 诇讗讬讚讱 讗讜拽讬诪转讗 讻专讘谞谉 讜讬谞讬讞 诇讗 诪讬讜砖讘. 讻诪讜 砖诪讘讜讗专 诇驻谞讬谞讜 讘注讝讛"讬. 讜诪讜讻专讞讬诐 诇讜诪专 讚谞拽讟 讗讙讘 讗讬谞讱. 讗"讻 讚诇诪讗 讙诐 诇住"讚 讛讻讬 讛讜讗. 讜讛注讬拽专 讻诪"砖 转讞讬诇讛 讚驻砖讟讗 讚诪转谞讬' 诪砖诪注 讚诪讚讬谉 转诇讬' 讛讜讗 讚讜诪讬' 讚讗讬谞讱 讘讘讬. 讜砖驻讬专 讛拽砖讜 转讜住'. 讜注讚讬讬谉 爪"注:


讘讗"讚 讜讗驻讬诇讜 讗诐 讬砖专讗诇 讬诪爪讗诐 诇讗 讬讻专讬讝. 讜诇讻讗讜专讛 讗讬谉 讝讛 诪住驻讬拽 讻"讻 讚讛讗 讞讝讬谞谉 讘讗讬讚讱 讗讜拽讬诪转讗 讚诇专讘谞谉 讘专"谞 讬谞讬讞. 讛专讬 讗祝 讚讻诇 讛诪讜爪讗 诇讗 讬讻专讬讝 讗注驻"讻 诇讗 诪讬讬讗砖讜 讛讘注诇讬诐. 讜注"讻 诪砖讜诐 讗祝 砖讛诪讜爪讗 诇讗 讬讻专讬讝 讻讬讜谉 讚讬砖 讘讜 住讬' 讗讬谞讜 诪讬讬讗砖 讚住讜诪讱 注爪诪讜 砖讛讜讗 讘注爪诪讜 讬讻专讬讝 讻诇讬 砖讻讱 讜讻讱 住讬诪谞讬诐 讗讘讚转讬 讜讬砖诪注 讛诪讜爪讗 讜讬讞讝讬专谞讜 诇讜. 讜谞"诇 讚讬砖 诇讞诇拽 讚讜拽讗 讛讬讻讗 讚讛讚讬谉 讚讬谞讬讞 讗"讻 住讜诪讻讬诐 讛讘注诇讬诐 讚讘讻诇 注转 诪讻专讬讝 讙诇讬诪讗 讘讻讱 讜讻讱 住讬诪谞讬诐 讗讘讚转讬 讜讬诇讱 讛诪讜爪讗 讜讬专讗讛 砖讬砖 讘讜 住讬诪谉 讻讗诇讜 讜讬讞讝讬专 诇讜. 讗讘诇 诇专砖讘"讗 讚讛讚讬谉 讚讝讜讻讛 诇注爪诪讜 讚转讜诇讬谉 讘谞讻专讬 讜诪讜转专 诇讜 诇诪讻讜专 讜诇讻诇讜转 讛讚讘专 讻讗讚诐 注讜砖讛 讘砖诇讜 讜讗讬谉 诪砖讙讬讞 讻诇诇 讘住讬诪谞讬诐. 讛讻讗 讻讬讜谉 讚讗讬谉 注诇讬讜 讞讬讜讘 讛砖讘讛 讜诪转讬讬讗砖讜 讛讘注诇讬诐 讚诇讗 讬讘讜专专 注"讬 住讬':
注讜讚 讬"诇 讘讚"讗 砖讘讗诪转 讗讬谉 讞讬诇讜拽 讘讬谉 讗诐 讬谞讬讞 讗讜 讚讝讜讻讛 讘讜 讘讻诇 注谞讬谉 砖讬讬讱 住讘专讗 讛谞"诇 讚讛讘注诇讬诐 住讜诪讻讬诐 砖讬讻专讬讝讜 讻讱 讜讻讱 讗讘讚转讬 讜讬讞讝讬专 诇讛诐 讛诪讜爪讗. 讜讘讗诪转 住讘专转 转讜住' 专拽 讘爪讬专讜祝 转专讜讜讬讬讛讜 讚讛讘注诇讬诐 住讜讘专讬诐 讚讗讞讚 诪专"谞 讬诪爪讗讜. 讜讗祝 讗诐 讛诪讬注讜讟 讬砖专讗诇 讬诪爪讗诐. 讻讬讜谉 讚注讻"驻 诇讗 讬讻专讬讝讜 讬讛讗 讘拽讜砖讬 诇讛转讘专专. 诪砖"讛 讘爪讬专讜祝 讘' 讗诇讜 诪转讬讬讗砖讬诐 讛讘注诇讬诐. 讗诇讗 讚讘讗讬讚讱 讗讜拽讬诪转讗 讚诪转谞讬' 讻专讘谞谉. 住"诇 诇专讘谞谉 讚讗祝 诪砖讜诐 爪讬专讜祝 转专讜讜讬讬讛讜 诇讗 诪转讬讬讗砖讜. 讗讘诇 专砖讘"讗 住"诇 讚诪讬讬讗砖 诪砖讜诐 爪讬专讜祝 转专讜讜讬讛讜. 讜讗讬谉 诇讛拽砖讜转 讚诇诪讗讬 爪专讬讻讬诐 转讜住' 诇注讬诇 诇讬讻谞住 讘驻讬专爪讛 讚讞讜拽讛 讚注"讬 爪讬专讜祝 转专讜讜讬讬讛讜 讛讜讬 讬讬讗讜砖. 讜诇讗 住讙讬 诇讛讜 讘驻砖讬讟讗 住讘专讗 讗' 讚诪砖讜诐 讬诪爪讗诐 讗' 诪专"谞 诪讬讬讗砖讜. 讚讻诪讜 诇讗讬讚讱 爪讚 讚专砖讘"讗 诪讬讬专讬 讘专"讬 住"诇 讚诪讬讬讗砖讜 诪砖讜诐 砖讬诪爪讗 讗讬谞砖 讚诇讗 诪注诇讬. 讛"谞 注讻"驻 诇讗讬讚讱 爪讚 讚诪讬讬专讬 专拽 讘专"谞. 讜讚讗讬 讬"诇 讘专讜讜讞讗 讜诪砖讜诐 讝讛 诇讞讜讚 诪讬讬讗砖讜. 讚讬"诇 诇驻诪"砖 诇注讬诇 讘讻讜讜谞转 拽讜砖讬' 讛转讜住' 讚住"诇 讚诪转谞讬' 讚诪讻砖讬专讬诐 诪砖讜诐 讚诪讚讬谉 转讜诇讬谉 讗转讬谞谉 注诇讬讜. 讗"讻 讬拽砖讛 讘讛讬驻讜讱 讻讬讜谉 讚专砖讘"讗 住"诇 讗驻讬' 讘讬讚讜注 讚诪讬砖专讗诇 谞驻诇 讚讛讜讬 讬讗讜砖. 诇诪讗讬 讛诇讻转讗 拽转谞讬 讘诪转谞讬' 转讜诇讬谉 讘谞讻专讬. 转讬驻讜拽 诇讬讛 讘诇讗"讛 诪讟注诐 讬讗讜砖. 讜诇讝讛 讛讜讻专讞讜 诇讜诪专 讚讗讬谉 讬讗讜砖 专拽 诪讻讞 爪讬专讜祝. 讚讙诐 讛诪讬注讜讟 讬砖专讗诇 讗诐 讬诪爪讗诐. 讬转诇讛 讘专"谞. 讜讗"讻 拽转谞讬 诪转谞讬' 讚注讬拽专 讛讚讬谉 讚转讜诇讬谉 讘谞讻专讬. 讜诪讻讞 讝讛 爪讜诪讞 住讘专转 讬讗讜砖 讗祝 讘专讜讗讛 砖诪讬砖专讗诇 谞驻诇 砖讛讜讗 砖诇讜 诪讻讞 讬讗讜砖:
讗诪谞诐 诇驻"讝 讬砖 诇讛拽砖讜转 讟讜讘讗 讚讛讬讗 讙讜驻讗 拽砖讛 诪谞"诇 诇讛砖"住 讚讗讬 驻诇讬讙讬 专讘谞谉 注诇讬讛 讚专砖讘"讗 讗驻讬' 讘专"谞. 诪转谞讬' 讚讟诪讜谉 诇讗 讗转讬讗 讻专讘谞谉 讗讜 讚讘讗诪转 讬谞讬讞. 讚诇诪讗 诇讗 驻诇讬讙讬 专拽 诇注谞讬谉 住讘专转 讬讗讜砖 讜谞"诪 讘谞转讘专专 砖诪讬砖专讗诇 谞驻诇. 讗讘诇 讘住转诐 讙诐 专讘谞谉 住"诇 讚转讜诇讬谉 讘谞讻专讬诐. 讘砖诇诪讗 诇驻讬 讚专讱 讛讗' 讛谞"诇. 讬"诇 讚讛讜讗 诪诇转讗 讚驻住讬拽讗 诪住讘专讗 讚讗"讗 讚讛讚讬谉 讚讛诪讜爪讗 讬讞讝讬拽 讘讜 诇注爪诪讜. 讘讜讚讗讬 讛讜讬 讬讗讜砖. 讜砖驻讬专 诪讜讻讞 讚讞讻诪讬诐 住"诇 讚讗讬谉 转讜诇讬' 讘谞讻专讬 诇讝讻讜转 讘讜 诇注爪诪讜. 讗讘诇 诇驻讬 讚专讱 讛讘' 讛谞"诇 讬拽砖讛 讚讛讗 诇驻讬 讛讗诪转 讞讝讬谞谉 讚诇专讘谞谉 讗祝 讚讬谞讬讞. 讗注驻"讻 诇讗 诪讬讬讗砖讜 讛讘注诇讬诐 诪讟注诐 爪讬专讜祝 讘' 专讬注转讜转 讚专讜讘 谞讻专讬诐 讜讗祝 讛诪讬注讜讟 诇讗 讬讻专讬讝讜. 讗"讻 诪诪讬诇讗 讗祝 讗诐 讛讬讛 住"诇 诇讞讻诪讬诐 讚讝讜讻讛 讘讜. 诇讗 讛讜讬 讬讗讜砖 诪砖讜诐 爪讬专讜祝 讘' 讛住讘专讜转. 讗"讻 讚诇诪讗 讘讗诪转 住"诇 诇讞讻诪讬诐 讚转讜诇讬谉 讙诐 讘谞讻专讬 讜驻诇讬讙讬 专拽 讘住讘专转 讬讗讜砖 诇注谞讬谉 讘讬讚注 讚诪讬砖专讗诇 谞驻诇. 讜诇讝讛 谞专讗讛 讬讜转专 讻驻讬 讚专讱 讛讘' 讘讻讜讜谞转 转讜住' 讘拽讜砖讬讬转诐 讚讛讜讻讬讞讜 讗祝 讚诪转谞讬' 诇讗 诪讬讬专讬 讘讟诪讜谉. 诪"诪 诪讜讻讞 讚专砖讘"讗 住"诇 讚转讜诇讬谉 讘谞讻专讬 诪讻讞 拽讜砖讬' 讛驻"讬 讚讘讘讗 专"讬 讞讬讬讘 诇讛讻专讬讝 诪讬讜转专 讚谞砖诪注 讘诪讻"砖 诪住讬驻讗 讚诪注"诪 讞讬讬讘 诇讛讻专讬讝. 讗注"讻 讚讬砖 讞讬诇讜拽 讚讘诪注"诪 诪讬讬专讬 讚讜拽讗 讘专讗讛 讚诪讬砖专讗诇 谞驻诇. 讚讗诇"讻 转讜诇讬' 讘谞讻专讬. 讜讗"讻 谞讬诪讗 讚诇"诪 诇讗讜拽诪讗 讻专讘谞谉. 讜讻讬讜谉 讚诪注"诪 讞讬讬讘 诇讛讻专讬讝 讚诪讬讬专讬 注"讻 讘专讗讛 讚诪讬砖专讗诇 谞驻诇. 讗"讻 诪讜讻讞 讘专"谞 讛讬讬谞讜 讗驻讬诇讜 讘专讗讛 讚诪讬砖专讗诇 谞驻诇. 讗"讻 诪讜讻讞 诪讟注诐 讬讗讜砖. 讜诪讛 砖讚讞讬谞讜 诇注讬诇 讚注"讻 诇讬转讗 诇讚拽讚讜拽 驻"讬 诪讻讞 诪住拽谞讗 讬讘讜讗专 诇驻谞讬谞讜 讘讬砖讜讘 专讜讜讞 讘注讝讛"讬. 讜讚讜拽 讜注' 讛讬讟讘 讻讬 谞讻讜谉 讜讙诪讜专 讛讜讗:





驻谞讬 讬讛讜砖注

讘驻专砖"讬 讘讚"讛 讗讙谞讬讘 诇讬讛 讻住讗 讚讻住驻讗. 注讬讬谉 讘住驻专 转"讞:


讘转讜住驻讜转 讘讚"讛 讜诪讜讚讛 专' 砖诪注讜谉 讻讜' 讜拽砖讛 讚诇讗 诪爪讬谞讜 讚讗诪专讜 专讘谞谉 讚讘专 讝讛 讘驻讬专讜砖 讻讜' 注讻"诇. 驻讬' 诇讚讘专讬讛诐 专讘谞谉 诇讗 谞讞转讜 讻诇诇 诇讚讬谉 讟讘讬注转 注讬谉 讚诇讗 诪讛讚专讬谞谉 讗诇讗 诇转"讞 讚讜拽讗 讜讗讬谞讛讜 诇讗 讗讬讬专讬 讗诇讗 诇讞诇拽 讘讬谉 讚讘专 砖讬砖 讘讜 住讬' 砖诪讞讝讬专讬谉 诇讻诇 讗讚诐 讜讘讬谉 讚讘专 砖讗讬谉 讘讜 住讬' 讘砖诇诪讗 讗讚讘专讬 专"砖 讘诪转谞讬' 诇讗 拽砖讬讗 诇讛讜 诪砖讜诐 讚讬"诇 讚讘讗诪转 注讬拽专 驻诇讜讙转讗 讚专"砖 诇讗讬讚讱 讙讬住讗 讚砖诪注 诇专讘谞谉 讚谞拽讟讬 讻诇诇讗 讚讻诇 砖讗讬谉 讘讜 住讬' 讗讬谉 讞讬讬讘 诇讛讻专讬讝 讜拽讗诪专 讗讬讛讜 讚讚讜拽讗 讘讻诇讬 讗谞驻讜专讬讗 讛讚讬谉 讻谉 讗讘诇 讘讚讘专 砖讬砖 讘讜 讟"注 诇注讜诇诐 讞讬讬讘 诇讛讻专讬讝 讻讚讬 诇讛讞讝讬专 诇转"讞 讗讘诇 诪讚拽讗诪专 讛讻讗 讘讘专讬讬转讗 讜诪讜讚讛 专"砖 诪砖诪注 诇讛讚讬讗 讚注讬拽专 驻诇讜讙转讗 讚讬讚讬讛 讘讚讘专 砖讗讬谉 讘讜 讟讘讬注转 注讬谉 诪拽砖讜 砖驻讬专 讜讚讜"拽:


讘讙诪专讗 讗讘诇 诪爪讗谉 砖谞讬诐 砖谞讬诐 讞讬讬讘 诇讛讻专讬讝. 讛讗 讚诇讗 讚讬讬拽 讛砖"住 讛讻讗 砖诪注转 诪讬谞讬讛 诪谞讬谉 讛讜讬 住讬诪谉 讻讘砖讗专 讚讜讻转讬 诪砖讜诐 讚讗讬讻讗 诇诪讬讚讞讬 讚讛讻讗 诪砖讜诐 住讬诪谉 讚诪拽讜诐 讞讬讬讘 诇讛讻专讬讝 讚讻讬讜谉 砖诪爪讗谉 砖谞讬诐 砖谞讬诐 讬讚注讬谞谉 砖讛诐 讚专讱 讛讬谞讜讞 讜讬讜讻诇 诇讬转谉 住讬诪谉 讘诪拽讜诐 诪砖讗"讻 讘诪爪讗谉 讗' 讗' 讗驻砖专 砖讛讜讗 讚专讱 谞驻讬诇讛 讜诇讗 讬讜讻诇 诇讬转谉 住讬诪谉 讘诪拽讜诐 讗讘诇 诇拽诪谉 讙讘讬 爪讘讜专讬 驻讬专讜转 诪讚讬讬拽 砖驻讬专 讚讗讬 讙专住讬谞谉 爪讘讜专讬 注"讻 诪砖讜诐 住讬' 讚诪谞讬谉 讛讜讗 讚讗讬 诪砖讜诐 住讬' 讚诪拽讜诐 讗驻讬' 爪讘讜专 讗' 谞诪讬 讚讻讬讜谉 砖讛诐 爪讘讜专讬诐 讬讚注讬谞谉 讚讚专讱 讛讬谞讜讞 讛讜讗 讜拽"诇 讜讚讘专讬 讛转讜住驻' 讘讚"讛 讗讘诇 诪爪讗谉 注讬' 讘诪讛专砖"讗:


砖诐 讗转状诇 驻诇讬讙讬 讗驻讬诇讜 讘专讜讘 注讻讜状诐 讛诇讻讛 讻诪讜转讜 讗讜 讗讬谉 讛诇讻讛 讻诪讜转讜 讜讬砖 诇转诪讜' 讚诇讗 诪爪讬谞讜 讗讬讘注讬壮 讻讝讜 诇注谞讬谉 讛诇讻讛 讚讛讗 讛诇讻讛 驻住讜拽讛 讘讬讚讬谞讜 讚讬讞讬讚 讜专讘讬' 讛诇讻讛 讻专讘讬' 讗诐 诇讗 讛讬讻讗 讚讛砖"住 驻讜住拽 诇讛讚讬讗 讻讬讞讬讚 讜讬砖 诇讬讬砖讘 诪砖讜诐 讚注状讻 诇讗 谞注诇诐 诪讘注诇 讛讗讬讘注讬壮 诪转谞讬壮 讚诪讻砖讬专讬谉 讚诪讬讬转讬 讘住诪讜讱 讚讘专讜讘 讬砖专讗诇 讞讬讬讘 诇讛讻专讬讝 讜诇讗 讘专讜讘 注讻讜状诐 讜讗状讻 讗讬讘注讬' 诇讬壮 砖驻讬专 讚讗诐 转讬诪爪讬 诇讜诪专 讚驻诇讬讙讬 讗驻讬诇讜 讘专讜讘 注讻讜状诐 讜讗状讻 诇专砖讘状讗 讘转专讜讜讬讬讛讜 讛专讬 讛谉 砖诇讜 讜诇专讘谞谉 讘转专讜讜讬讬讛讜 讞讬讬讘 诇讛讻专讬讝 讗"讻 讬砖 诇讛住转驻拽 讗诐 讬砖 诇驻住讜拽 讛诇讻讛 讻专砖讘状讗 讻讬讜谉 讚注状讻 住转诐 讚诪转谞讬壮 讚诪讻砖讬专讬谉 诇讗 讗转讬壮 讻专讘谞谉 讚诇讚讬讚讛讜 讗驻讬诇讜 讘专讜讘 注讻讜状诐 讞讬讬讘 诇讛讻专讬讝 讗注状讻 讚讗转讬壮 讻专砖讘状讗 讜讛讗 讚拽转谞讬 讘专讜讘 讬砖专讗诇 讞讬讬讘 诇讛讻专讬讝 讛讬讬谞讜 讘讟诪讜谉 讻讚诇拽诪谉 讗讜 讚诇诪讗 讚讗驻状讛 讛诇讻讛 讻讞讻诪讬诐 讻讬讜谉 讚住转诐 诪转谞讬壮 讚讛讻讗 讚拽转谞讬 诪爪讗 驻专讬 讘讻诇讬 讞讬讬讘 诇讛讻专讬讝 诇讗 讗转讬壮 讻专砖讘状讗 讚诪砖诪注 讚讗驻讬诇讜 讘诪拽讜诐 砖专讜讘 讬砖专讗诇 诪爪讜讬谉 讞讬讬讘 诇讛讻专讬讝 讗注状讻 讚讗转讬壮 讻专讘谞谉 讜讗状讻 讛状讛 诇专讜讘 注讻讜状诐 讚讛讗 诇讚讬讚讛讜 诇讬讻讗 诇讗讬驻诇讜讙讬 讜注状讝 诪住讬拽 注讜讚 讗讜 讚诇诪讗 讛诇讻讛 讻诪讜转讜 讘专讜讘 注讻讜状诐 讜诇讗 讘专讜讘 讬砖专讗诇 讜讛住驻拽 讘讝讛 砖谞讗诪专 讚专讗讛 专壮 讚讘专讬 专砖讘状讗 讘专讜讘 注讻讜状诐 讜诇讗 讘专讜讘 讬砖专讗诇 讜讛讬讬谞讜 讻住转诪讗 讚诪讻砖讬专讬谉 讜诇讗 谞讜拽讬 诇讛 讘讟诪讜谉 讜诇讗 转拽砖讬 谞诪讬 住转诪讗 讚讛讻讗 讜讚讜拽:


讘讙诪专讗 转状砖 诪爪讗 讘讛 讗讘讬讚讛 讗诐 专讜讘 讬砖专讗诇 讞讬讬讘 诇讛讻专讬讝 讜讗诐 专讜讘 注讻讜状诐 讗讬谉 讞讬讬讘 诇讛讻专讬讝. 诇讻讗讜专讛 拽砖讬讬谉 讚讬讜拽讗 讗讛讚讚讬 诇注谞讬谉 诪讞爪讛 注诇 诪讞爪讛. 讗诇讗 砖专讗讬转讬 讚诪住讬讬壮 讘讛讚讬讗 讘诪砖谞讛 砖诐 诪讞爪讛 注诇 诪讞爪讛 讞讬讬讘 诇讛讻专讬讝 讜讗状讻 拽砖讬壮 讟讜讘讗 讗诪讗讬 谞拽讟 专讜讘 讬砖专讗诇 讻诇诇 讚讘讻讛状讙 诪讚讬讬拽 讛砖状住 讘诪砖谞讛 讚诇注讬诇 诪讬谞讛 讘诪爪讗 转讬谞讜拽 诪讜砖诇讱 注状砖 讘专注状讘 讜转讬状讟. 讜讛谞诇注状讚 诪砖讜诐 讚讘诇讗状讛 注状讻 讗讬谉 讛讚讬谉 砖讜讛 讚讘诪讞爪讛 注诇 诪讞爪讛 讞讬讬讘 诇讛讻专讬讝 讛讬讬谞讜 讚讜拽讗 讻砖专讗讛 砖谞驻诇 诪讬砖专讗诇 讜诪砖状讛 讞讬讬讘 诇讛讻专讬讝 讚讘注诇 讛讗讘讬讚讛 诇讗 诪讬讬讗砖 讻讬讜谉 讚讗讬讻讗 诪讞爪讛 讬砖专讗诇 讜讘注诇 讛讗讘讬讚讛 讙讜驻讗 谞讻谞住 讙状讻 讘讻诇诇 讛住驻拽 讚诪讞爪讛 讬砖专讗诇 讚砖诪讗 讬诪爪讗谞讜 讛讜讗 讘注爪诪讜 讜诪住驻拽 讛砖拽讜诇 讚诪讞爪讛 注讻讜状诐 讜讚讗讬 诇讗 诪讬讬讗砖. 诪砖讗状讻 讻砖诇讗 专讗讛 诪诪讬 谞驻诇 讗讬谉 讞讬讬讘 诇讛讻专讬讝 讘诪讞爪讛 注诇 诪讞爪讛 讚讚诇 诪讛讻讗 讛诪讜爪讗讜 讘注爪诪讜 砖诇讗 谞讻谞住 讘讻诇诇 讛住驻拽 讚诪讞爪讛 讬砖专讗诇 砖讛专讬 讛讚讘专 讬讚讜注 诇讜 砖诇讗 谞讗讘讚 诪诪谞讜 讜讗状讻 讛讚专 讛状诇 注讻讜状诐 专讜讘讗 讜讗诪专讬谞谉 讚诪专讜讘 注讻讜状诐 谞驻讬诇 诪砖讗状讻 讘专讜讘 讬砖专讗诇 讗驻讬诇讜 讗诐 诇讗 专讗讛 诪诪讬 谞驻诇 讗驻状讛 讞讬讬讘 诇讛讻专讬讝 讻谉 谞状诇 谞讻讜谉. 讗诇讗 讚诇驻状讝 拽砖讛 诇诪讗讬 讚诪讜拽讬 诇讛 讘住诪讜讱 讘讟诪讜谉 讚诇讗 砖讬讬讱 讟注诪讗 讚讬讗讜砖 讗注状讻 讛讗 讚讘专讜讘 注讻讜状诐 讗讬谉 讞讬讬讘 诇讛讻专讬讝 讛讬讬谞讜 讻砖诇讗 专讗讛 诪诪讬 谞驻诇 讜讗状讻 讘诪讞爪' 注诇 诪讞爪讛 讗诪讗讬 诪讻专讬讝 讚讻讬讜谉 砖讘专讬 诇讛诪讜爪讗 砖讛讜讗 讘注爪诪讜 讗讬谞讜 讘注诇 讛讗讘讬讚讛 讛状诇 注讻讜状诐 专讜讘讗. 讜讗驻砖专 讚诇诪住拽谞讗 讛讗 讚拽转谞讬 诪讞爪讛 注诇 诪讞爪讛 讛讬讬谞讜 诇讘专 诪讛诪讜爪讗. 讜讗驻状讛 诇讗 拽砖讬壮 诇讬壮 讗诪讗讬 谞拽讟 诇讘讘讗 讚专讜讘 讬砖专讗诇 讚诇讗 讚讬讬拽 诇讬讛 讛讗讬 讚讬讜拽讗 讚讜诪讬壮 讚讗讬谞讱 诪转谞讬讬转壮 讟讜讘讗 讚谞拽讟 砖诐 讘讛讗讬 诇讬砖谞讗 讙讜驻讗 讜讚讜拽:


讘转讜住驻讜转 讘讚状讛 讜转驻砖讜讟 讻讜壮 讜讬"诇 讚诪状诪 转驻砖讜讟 讻讜壮 注讻状诇. 讜驻讬专讜砖诐 谞专讗讛 讚讜讞拽 讚诪讗讬 谞驻拽讗 诇谉 讘驻砖讬讟' 讻讛状讙 讻讬讜谉 讚讗讻转讬 诇讗 讬讚注讬谞谉 诪讬讚讬. 讜诇驻诪状砖 诇注讬诇 讚注讬拽专 讛讗讬讘注讬壮 讛讬讬谞讜 谞诪讬 诇驻住拽 讛诇讻讛 讗状讻 讗状砖 讚诪拽砖讛 讛砖状住 讚转讬驻砖讜讟 诪讬讛讗 讚讛诇讻讛 诪诪砖 讻讛讛讬讗 诪转谞讬壮 讚讘讬谉 诇诪讗讬 讚住状讚 诪注拽专讗 讚专砖讘状讗 讛讬讗 讜讘讬谉 诇诪讗讬 讚讚讞讬 讚专讘谞谉 讛讬讗 讜诪讜讚讜 讘专讜讘 注讻讜状诐. 诪状诪 注状讻 讛诇讻讛 讻讗讜转讛 诪砖谞讛 讚住转诪讗 讛讬讗. 讜注状讝 讚讞讬 讛砖状住 讚讗讬讻讗 诇诪讬诪专 专砖讘状讗 讛讬讗 讜诇讗 砖谞讬 诇讬壮 讘注诇诪讗 讘讬谉 专讜讘 注讻讜状诐 讗讜 专讜讘 讬砖专讗诇 讜讛讗 讚拽转谞讬 讛讻讗 讘专讜讘 讬砖专讗诇 讞讬讬讘 诇讛讻专讬讝 讛讬讬谞讜 讚讜拽讗 讘讟诪讜谉. 讜讗状讻 讚诇专砖讘状讗 诇讗 砖谞讬 诇讬壮 讗驻砖专 讚讗驻讬诇讜 讘专讜讘 注讻讜"诐 谞诪讬 讗讬谉 讛诇讻讛 讻诪讜转讜. 讜讛讬讬谞讜 诪砖讜诐 讚拽砖讬壮 住转诪讗 讚诪转谞讬壮 讚讛讻讗 讚拽转谞讬 讗诇讜 讞讬讬讘 诇讛讻专讬讝 住转诪讗 讻诪状砖 讛转讜住驻转 讘讚状讛 讗转状诇 讜讗注状讙 讚讘专讜讘 讬砖专讗诇 讗讬讬专讬 诪状诪 讬状诇 讚讛状讛 诇专讜讘 注讻讜状诐 讻讬讜谉 讚诇讗 讗砖讻讞谉 转谞讗 讚诪讞诇拽 讘驻讬专讜砖 讜住转诪讗 讚诇讬砖谞讗 讚专砖讘状讗 讚拽转谞讬 讘讻诇 诪拽讜诐 砖讛专讘讬诐 诪爪讜讬讬谉 诪砖诪注 讚讗驻讬诇讜 讘专讜讘 讬砖专讗诇 讗讬讬专讬 讜讚讜拽:


讘讚"讛 讘讟诪讜谉 讜诇讗 讘注讬 诇讗讜拽诪讬 砖讗讬谉 专讘讬诐 诪爪讜讬讬谉 砖诐 讻讜壮 注讻状诇. 讜讬诇状讚 讗诪讗讬 拽砖讬壮 诇讛讜 讟驻讬 讘讚讘专讬 讛诪转专抓 讜诇讗 讛拽砖讜 注诇 讛诪拽砖谉 讜诇驻讬 诪讛 砖讚拽讚拽转讬 诇注讬诇 诪讘讘讗 讚诪讞爪讛 注诇 诪讞爪讛 讗状砖 讚讛诪拽砖讛 住讘专 讚注状讻 诪讟注诐 砖讛讘注诇讬诐 诪转讬讬讗砖讬谉 谞讙注讜 讘讛 讜诇讗 诪砖讜诐 讚诇讗 讬讚注 诪诪讬 谞驻诇 讚讗状讻 拽砖讬壮 讗诪讗讬 讬讻专讬讝 讘诪讞爪讛 注诇 诪讞爪讛 讜讗状讻 诇讗 诪爪讬 诇讗讜拽诪讬 讻砖讗讬谉 专讘讬诐 诪爪讜讬讬诐 诪砖讗状讻 诇讛转专爪谉 讚诇讚讬讚讬壮 注状讻 诇讗讜 诪讟注诐 讬讗讜砖 讗讬讬专讬 诪拽砖讜 砖驻讬专. 讗诇讗 讚谞专讗讛 砖讛转讜' 诇讗 谞讞转讜 诇讝讜 讛住讘专讗 讜讗状讻 爪状注:


讘讗"讚 讜讗状转 讜讘讟诪讜谉 诇诪讛 讬讙注 讘讜 讗讬 诪砖讜诐 砖讬驻谞讛 讻讜壮 讛诪驻谞讛 讬拽讞谞讛 讜讬讻专讬讝 注讻状诇 讜诇讗 讬讻讜诇转讬 诇注诪讜讚 注诇 讚讘专讬讛诐 讚诪谞讗 诇讛讜 讚诇讗 讗讬讬专讬 转谞讗 讘讗诪转 砖诪爪讗谉 讛诪驻谞讛 注爪诪讜 讜讛讜讗 讬砖专讗诇 讜诪砖状讛 拽讗诪专 讚讘专讜讘 讬砖专讗诇 讞讬讬讘 诇讛讻专讬讝. 讜讘专讜讘 注讻讜状诐 讛讜讗 砖诇讜 讜讻谉 诪砖诪注 诇讛讚讬讗 诪诇' 讛讙诪专讗 讚拽讗诪专 讜谞诪诇讱 注诇讬壮 诇驻谞讜转讛 讜诇讗 拽讗诪壮 讝诪谞讬谉 讚诪讬诪诇讱 讜诪驻谞讛 诇讛. 讗注状讻 讚拽讜砖讟讗 讚诪讬诇转讗 讘讛讻讬 讗讬讬专讬 砖诪驻谞讛 讗讜转讛 注讻砖讬讜 讜爪状注:

